Πρόγραμμα εορτασμού της εθνικής επετείου 25ης Μαρτίου 1821 – Δήμος Κυθήρων και Αντικυθήρων\nΟ εορτασμός που θα γίνει στις 25/03/2022, ημέρα Παρασκευή, θα περιλαμβάνει τις κάτωθι εκδηλώσεις:\n1. Γενικό Σημαιοστολισμό όλων των Δημοσίων Κτηρίων – ΝΠΔΔ – Τραπεζών και Οικιών από το πρωί της 24ης Μαρτίου μέχρι το εσπέρας της 26ης Μαρτίου.\n2. Φωταγώγηση όλων των Δημοσίων και Δημοτικών Κτηρίων, ΝΠΔΔ και Τραπεζών κατά τις βραδινές ώρες της 24ης και της 25ης Μαρτίου.\n3. Δοξολογία στον Μητροπολιτικό Ιερό Ναό Εσταυρωμένου Χώρας Κυθήρων, στις 25/03/2022 και ώρα 11:30 π.μ. χοροστατούντος του Σεβασμιωτάτου Μητροπολίτου Κυθήρων και Αντικυθήρων κ. Σεραφείμ. Εκφώνηση πανηγυρικού λόγου εντός του Ιερού Ναού από την Διευθύντρια του Λυκείου Κυθήρων, κα. Ελένη Μεγαλοκονόμου.\n4. Επιμνημόσυνος δέηση στην Πλατεία Στάη Χώρας Κυθήρων, στις 25/03/2022 και ώρα 12:15 μ.μ.\n5. Κατάθεση Στεφάνου στο Ηρώον Πεσόντων της Πλατείας Στάη από:\nΕκπρόσωπο Δημάρχου Κυθήρων\nΕκπρόσωπο Α/Τ Κυθήρων, Υπαστυνόμο Β΄ κ. Παναγιώτη Γιαννακόπουλο\nΕκπρόσωπο Λ/Τ Κυθήρων, Ανθυπασπιστή κ. Ειρήνη Φιολάκη\n6. Ενός λεπτού σιγή\n7. Ανάκρουση Εθνικού Ύμνου\nΤα Σχολεία θα εκπροσωπηθούν από τους Διευθυντές τους, τους Σημαιοφόρους και τους Παραστάτες.\nΟι εκδηλώσεις είναι προσαρμοσμένες στα ισχύοντα μέτρα αποτροπής μετάδοσης του COVID-19 και σύμφωνα με τις ιδιαίτερες τοπικές υγειονομικές συνθήκες.


KONSTANDI MEDIA SA: "The Christmas Factory" Επίσημη Τελετή Έναρξης των Χριστουγέννων!!!\n"The Christmas Factory" Επίσημη Τελετή Έναρξης των Χριστουγέννων!!!\nΗμερομηνία : 29/11/2014\nΧώρος - Αίθουσα : Δεξαμενές Καθαρισμού (Δ10) , Παλαιοί Φούρνοι (Δ6) , Νέοι Φούρνοι (Δ7) , Μηχανουργείο (Δ12) , Κεντρική Αυλή , Προαύλιο αίθουσας - Μηχανουργείο (Δ12) , Ανω Αυλή\nΕπίσημη Τελετή Έναρξης των Χριστουγέννων!!!\nΟ πιο γιορτινός χώρος της πόλης ανοίγει και φέτος για αξέχαστα Χριστούγεννα! Το μαγικό εργοστάσιο Χριστουγέννων, το μοναδικό The Christmas Factory, ανοίγει τις πύλες του και μας υποδέχεται με μια επίσημη και φαντασμαγορική τελετή έναρξης. Μία παραμυθένια βραδιά γεμάτη μαγεία περιμένει όσους βρεθούν εκεί. Μια συναρπαστική εμπειρία για μικρούς και μεγάλους που θα μείνει αξέχαστη...\nΗ εντυπωσιακή Μαίρη Συνατσάκη και ο αγαπημένος συγγραφέας των παιδιών Γιώργος Λεμπέσης, θα είναι οι οικοδεσπότες της επίσημης Τελετής Έναρξης και θα μας παρουσιάσουν όλα όσα θα δούμε και θα ζήσουμε επί 6 εβδομάδες μέσα στο Christmas Factory. Την ίδια στιγμή όμως θα υποδεχτούν, και τους επίτιμους καλεσμένους των παιδιών όλης της γης, τον Άγιο Βασίλη με τους 5 βοηθούς του! Με τη συνοδεία της Φιλαρμονικής του Εργοστασίου Χριστουγέννων και με μια βροχή εντυπωσιακών βεγγαλικών που θα φωτίσουν τον ουρανό, ο Μανδρακούκος ο Αρχιγαργάρας, ο Τσάρλυ ο Παιχνιδένιος, η Δεπάστα η Γλυκόριζα, ο Τατζίζ κε Τζαζ ο Ηλεκτρόνιος, και η Βασίλενα η Χρυσοχέρα θα μπουν στο Christmas Factory με τις τιμές που τους αξίζουν και θα παραμείνουν εκεί για να μας συντροφεύουν καθ' όλη την διάρκεια των εορτών. Όλοι οι συνεργάτες του Άγιου Βασίλη μαζί με τον ίδιο θα πατήσουν το μαγικό κουμπί, τα φώτα θα ανάψουν, και η μαγεία των Χριστουγέννων θα απλωθεί πάνω από την πόλη και στις καρδιές μας!\nMάθετε περισσότερα για το “The Christmas Factory”: www.thechristmasfactory.gr


ΤΑ ΤΡΑΠΕΖΩΜΑΤΑ ΤΟΥ ΞΗΡΟΜΕΡΟΥ!!! | ΤΟ ΞΗΡΟΜΕΡΟ ....ΑΝΑΔΥΕΤΑΙ!!!\nΤΑ ΤΡΑΠΕΖΩΜΑΤΑ ΤΟΥ ΞΗΡΟΜΕΡΟΥ!!!\nΑαα!! δεν ειναι κατάσταση αυτή με τις Δημοτικές, πρέπει οπωσδήποτε να αλλάξει η εποχή που διεξάγονται. Μια καλή εποχή είναι ο Μάρτιος.. και αμέσως θα σας εξηγήσω για ποιους λόγους το λέω αυτό..\nΘέλουμε ακόμα 4 περίπου μήνες για εκλογές και τα βραδινά τραπεζώματα μέσα στην εβδομάδα είναι σταθερά. Δεν μιλάμε για τα μεσημεριανά ουζάκια.. αυτά δεν καταχωρούνται στις επίσημες συναντήσεις..\nΒρε, εσείς καλοί μου υποψήφιοι, εγώ για την υγεία σας νοιάζομαι. Από την πολύ μάσα-μπούκα κάποιος θα το πάθει το έμφραγμα.. και θα χαθεί και η ψήφος!!! άσε που θα γίνετε σαν μοσχαράκια καλοθρεμμένα και όπως και να το κάνεις κομψό δεν είναι, να είσαι δημοτικός σύμβουλος και να μοιάζεις στο Καραμανλή. Δεν είναι στη μόδα αυτή την εποχή!!! Αμ το άλλο που το βάζετε… είναι καλοκαίρι και με τα παραπανίσια κιλά που να βγεις στην παραλία για μπανάκι. Γι αυτό λέω εγώ νομοθέτη μου αλλαξε το. Μάρτη οι εκλογές καλύτερα.Τα υπέρ θα είναι πολλά. Όσα και να φάνε το χειμώνα οι δημοτικοί μας σωτήρες δεν φαίνεται. Φοράνε ένα παλτό, μια καμπαρτίνα και όλο και κάτι κρύβεται. Άσε που προλαβαίνουν μετά ως τον ΑΥΓΟΥΣΤΟ να τα χάσουν τα κιλά απο τα τραπεζώματα. Δεν είναι εποχή το καλοκαίρι για προεκλογικό αγώνα, ειδικά για τους γυρολόγους Δημοτικούς συμβούλους που γυρνάνε από τραπέζι σε τραπέζι. Γιατί τα τραπεζώματα γίνονται όλα έξω και εκτίθενται. Όχι πως »ιδρώνει το αυτί τους» αλλά έτσι το αναφέρω!!! Ειδικά εκεί στο »Πετρονικολό» μες στο δρόμο που να κρυφτείς. Στο Αρχοντοχώρι είναι κάπως απόμερα, αλλά στο Αρχοντοχώρι δεν μπορούν να »ΚΑΝΟΥΝ» όλοι τραπέζια!!!\n← Έκλυση για οικονομική βοήθεια …..\nΒολές Σταικου κατά ΠΑΣΟΚ & ΟΧΙ ΣΤΗΝ ΕΠΕΝΔΥΣΗ ΑΠΟ ΤΟ ΚΑΤΑΡ » είναι μνημόνιο καλοστημένης επιχείρησης» →\nOne thought on “ΤΑ ΤΡΑΠΕΖΩΜΑΤΑ ΤΟΥ ΞΗΡΟΜΕΡΟΥ!!!”\nKOUKOUMAS on Ιουλίου 15, 2010 στο 8:01 μμ said:


«Ολοι οι ήρωές μου, από τον Ρέι Τσαρλς μέχρι τον Στίβι Γουόντερ, ήταν Αφροαμερικανοί» | Η Εφημερίδα των Συντακτών\nΕΝΤΥΠΗ ΕΚΔΟΣΗ 06.07.2020, 23:52\nΔεν σκοπεύει να πάρει σύνταξη ο θρυλικός ντραμίστας των Beatles, που γιορτάζει αύριο τα 80ά γενέθλιά του με μια online συναυλία στο Youtube. Με την ευκαιρία αυτή μιλάει στην «Εφ.Συν.» για την ευλογία που του δίνει η οικογένειά του (έχει οχτώ εγγόνια και ένα δισέγγονο), για τις επιρροές κάντρι και μπλουζ που τον καθόρισαν, για το τίμημα της διασημότητας αλλά και για τις αλλαγές που φέρνουν οι αντιρατσιστικές διαμαρτυρίες\nΣτις 7 Ιουλίου, ανήμερα των γενεθλίων του, ο Ringo Starr θα παρουσιάσει στο Youtube μια online συναυλία για φιλανθρωπικό σκοπό, έχοντας δίπλα του τους Πολ ΜακΚάρτνεϊ, Σέριλ Κρόου, Γκάρι Κλαρκ, Sheila E, Μπεν Χάρπερ και πολλά ακόμα ονόματα της παγκόσμιας μουσικής σκηνής. Tα έσοδα από τη μετάδοση θα δοθούν στο Black Lives Matter, το Ιδρυμα του Ντέιβιντ Λιντς αλλά και τα MusiCares και WaterAid.\nΟ ντραμίστας των The Beatles, Ringo Starr, γίνεται 80 ετών στις 7 Ιουλίου. Μπορεί να μην ήταν ο καλύτερος του κόσμου. Μπορεί τα λίγα τραγούδια του συγκροτήματος που του ανήκουν -«Yellow Submarine», «With a Little Help from My Friends», «Octopus’s Garden» και μερικά ακόμα- να μην ήταν εφάμιλλα των άλλων. Αλλά λατρεύτηκε, λατρεύεται και θα λατρεύεται, όσο υπάρχει η ροκ μουσική, από όλο τον κόσμο γιατί ήταν αυτός και όχι άλλος που έπαιζε ντραμς για τα «Σκαθάρια», που τους αγαπούσε και τον αγαπούσαν, που έπαιρνε και έδινε αφειδώλευτα τη χαρά στους fans του πασίγνωστου συγκροτήματος. Παρ’ όλο που φλέρταρε δύο φορές με τον θάνατο σε νοσοκομεία (όταν ήταν μικρός από επιπλοκές οξείας σκωληκοειδίτιδας και αργότερα από ειλεό), τώρα φαίνεται πανέτοιμος να διανύσει την ένατη δεκαετία της ζωής του με μια ενέργεια και αισιοδοξία που αρμόζουν σε άνθρωπο πολύ νεότερο. Ισως το οφείλει αυτό στον χαρακτήρα του – έναν χαρακτήρα στην ουσία του συναισθηματικό, απλό και πρόσχαρο.\n• Κοιτώντας πίσω τη ζωή σας έχετε μετανιώσει για κάτι και τι προσδοκάτε από το μέλλον;\nΘα απαντήσω ανάποδα, για το μέλλον. Απλώς μ’ αρέσει να παίζω ντραμς, ακόμα παίζω και τώρα κανονικά θα έκανα το πρώτο τουρ της χρονιάς, μετά πάλι τον Σεπτέμβριο, Οκτώβριο. Μου λείπει… Αλλά θα σας πω ότι τώρα παίζω πιο πολύ από ποτέ. Και για να απαντήσω το πρώτο ερώτημα… Η ζωή μου είναι ευλογημένη με οικογένεια, τα παιδιά μου, έχω οχτώ εγγόνια κι ένα δισέγγονο. Ημουν μοναχοπαίδι και τώρα κάθομαι στο τραπέζι και μου φαίνεται εκπληκτικό ότι όλοι αυτοί οι άνθρωποι είναι συγγενείς μου. Και το ότι η σύζυγός μου Μπάρμπαρα είναι στη ζωή μου, ευλογία είναι. Οσο για πράγματα που δεν έκανα αλλά θα μπορούσα να είχα κάνει, συχνά σκέφτομαι πώς θα ήταν αν…; Οχι όμως στα σοβαρά. Η αλήθεια είναι ότι αυτόν τον δρόμο διάλεξα κάνοντας καλές και όχι τόσο καλές επιλογές. Να ‘μαι λοιπόν εδώ. Πάντα εκπλήσσομαι όταν σκέφτομαι πώς όλα άρχισαν όταν ήμουν 13 χρονών στο νοσοκομείο, όπου ο δάσκαλός μου της μουσικής μού χάρισε ένα μικρό σετ με ντραμς. Από εκείνη τη στιγμή το μόνο που ήθελα να κάνω ήταν να παίζω ντραμς. Και κοιτάξτε με τώρα. Ακόμα το ίδιο κάνω. Μα είναι φανταστικό! Και χαίρομαι γιατί στη δουλειά μου δεν χρειάζεται να πάρω σύνταξη. Μπορώ να συνεχίσω όσο με παίρνει κι ελπίζω να συνεχίσω μέχρι πολύ μετά τα 80!\n• Η οικογένεια έχει μεγάλη σημασία για σας. Τι σας έμαθε η πατρότητα;\nΕμαθα ότι θα μπορούσα να ήμουν… καλύτερος πατέρας, παρ’ όλο που έκανα ό,τι μπορούσα. Ακόμα θυμάμαι όταν γεννήθηκε ο πρωτότοκος γιος μου, ο Ζακ… Μου τον έδωσαν να τον κρατήσω και δεν μπορούσα να κουνηθώ, ήταν σαν να ήταν φτιαγμένος από γυαλί. Ενα θαύμα απίστευτο! Κι όταν ήρθε η σειρά τού Ζακ να κρατήσει στα χέρια του το νεογέννητο μωρό του, ήμουν κι εγώ εκεί και ήταν σαν να έβλεπα τον εαυτό μου. Αλλά η οικογένειά μου δεν είναι μόνο αυτή. Ημουνα στο καλύτερο συγκρότημα του κόσμου και τους αγαπούσα αυτούς τους τρεις, τον Λένον, τον Μακάρτνεϊ, τον Χάρισον, σαν αδελφούς μου.\n• Οι Μπιτλς ήταν γνωστοί για το γεγονός ότι αρνούνταν να παίζουν σε διαχωρισμένο κοινό (μαύρων-λευκών). Πώς βλέπετε τις τωρινές διαμαρτυρίες κατά του ρατσισμού;\nΝαι, αρνηθήκαμε να παίξουμε στο Μισισιπί, δεν καταλαβαίναμε τον ρατσισμό. Εξάλλου όλοι οι ήρωες μας, από τον Ray Charles ώς τον Lightnin’ Hopkins και τον Stevie Wonder, ήταν Αφροαμερικανοί. Αλλά όταν είπαμε ότι δεν παίζουμε για μαύρους ή λευκούς παρά γι’ ανθρώπους, το δέχτηκαν και μας άφησαν. Οι τωρινές διαμαρτυρίες εξαιτίας της δολοφονίας του Τζορτζ Φλόιντ είναι σημαδιακές και μάλιστα εξαπλώθηκαν στην Αγγλία και τη Γαλλία. Το 75% των διαμαρτυρόμενων φαντάζομαι ότι είναι πολύ νέοι, 18 με 25. Πρόκειται για τη νέα γενιά που απαιτεί αλλαγές για το καλό όλων μας. Ελπίζω πως θα καταφέρουν να αλλάξουν τη νοοτροπία των παλιότερων γενιών και αυτών που βρίσκονται στην εξουσία.\n• Για πάρα πολλούς ανθρώπους πολλών γενιών η μουσική των Μπιτλς ήταν καθοριστική. Ποιοι ήταν όμως οι μουσικοί που επηρέασαν εσάς;\nΟι πρώτοι μουσικοί που με εντυπωσίασαν ήταν της country, ο Χανκ Γουίλιαμς, η Κίτι Γουέλς. Αλλά και τα blues! Θα πρέπει να ξέρετε ότι όταν ήμουν 19 χρονών αποφάσισα να μεταναστεύσω στην Αμερική, στο Χιούστον του Τέξας, γιατί ήθελα να είμαι στο ίδιο μέρος με τον Lightnin’ Hopkins, τον αγαπημένο μου μπλουζίστα. Αλλά δεν άντεξα τη γραφειοκρατία και τα παράτησα. Ετσι έμεινα στο Λίβερπουλ. Επαιζα με τον Rory Storm κι από κει στο καλύτερο συγκρότημα απ’ όλα – τους Beatles.\n• Δεν πιστεύω ότι υπάρχει κάποιος στον κόσμο που δεν σας ξέρει. Ομως η διασημότητα έρχεται πολλές φορές με τίμημα.\nΝαι, στην αρχή το μόνο που θέλαμε ήταν να παίζουμε καλή μουσική και να τη μοιραζόμαστε με το κοινό – όπως κι έγινε. Ομως δεν μπορούσαμε πια να μπούμε σ’ ένα εστιατόριο. Μια φορά καθώς έβαζα το πιρούνι στο στόμα, έρχεται μια γυναίκα, το σπρώχνει από το χέρι μου και μου λέει «δώσε μου αυτόγραφο». Της λέω «όχι, τρώω». Μου λέει «μόλις κατέστρεψες την καριέρα σου!». Αυτό γύρω στο 1967 (γέλια). Τέτοια πράγματα ήταν μες στο πρόγραμμα… Εζησα πολύ καιρό στο Μονακό όμως, όπου με ήξεραν αλλά δεν ενοχλούσαν. Τώρα έχουν ησυχάσει τα πράγματα, πάμε όπου θέλουμε. Και με τις μάσκες του Covid-19 δεν με αναγνωρίζουν!\n• Πώς θα γιορτάσετε τα 80 σας;\nΕδώ και 12 χρόνια γιορτάζουμε τα γενέθλιά μου στο όνομα της αγάπης και της ειρήνης. Αρχισε το 2008 στο Σικάγο, όταν κάποιος με ρώτησε «τι δώρο θέλεις από τον κόσμο;» Εντελώς αυθόρμητα του είπα «θέλω να φωνάξουν peace and love όλοι μαζί στις 12 η ώρα το μεσημέρι». Μία εβδομάδα αργότερα το οργανώσαμε έξω από το Hard Rock Café, μοιράσαμε μικρά κέικ σε όλους, μέτρησα αντίστροφα – 3, 2, 1, αγάπη και ειρήνη! Από τότε έχουμε κάνει το ίδιο σε 27 χώρες! Φέτος θέλαμε να οργανώσουμε συναυλίες έξω από το κτίριο του Κάπιτολ Ρέκορντς στο Λος Αντζελες αλλά άλλαξαν τα σχέδιά μας όπως όλων μας. Ζήτησα λοιπόν από τους φίλους μου να μου στείλουν κλιπάκια από συναυλίες τους ή κάτι άλλο, για να φτιάξουμε το All Starr Show για την τηλεόραση, πάλι για τα γενέθλια μου, πάλι για την αγάπη και την ειρήνη!\n• Ποιους φίλους σας καλέσατε;\n• Τον Πολ ΜακΚάρτνεϊ.


Βιομηχανική κρεμαστή λυχνία 38 cm με δυνατότητα ρύθμισης - Anteros | Lambakaifotismos\nΒιομηχανική κρεμαστή λυχνία 38 cm με δυνατότητα ρύθμισης - Anteros\nΗ έκπτωση είναι 59,05 € Η προσφορά ισχύει για 2 ημέρες.\nΗ έκπτωση είναι 66,00 € Η προσφορά ισχύει για 2 ημέρες.\nΗ έκπτωση είναι 146,00 € Η προσφορά ισχύει για 2 ημέρες.\nΣχεδιαστικό κρεμαστό φωτιστικό μαύρο με καπνογυάλινο 4φωτο - Explode\nΗ έκπτωση είναι 160,00 € Η προσφορά ισχύει για 2 ημέρες.\nΗ έκπτωση είναι 70,00 € Η προσφορά ισχύει για 2 ημέρες.\nΗ έκπτωση είναι 120,00 € Η προσφορά ισχύει για 2 ημέρες.\nΗ έκπτωση είναι 230,00 € Η προσφορά ισχύει για 2 ημέρες.\nΦωτιστικό κρεμαστό αρτ ντεκό μαύρο με γυαλί καπνού 3-φως - Flore\nΈνα must-have που δεν πρέπει να λείπει στο βιομηχανικό σας εσωτερικό είναι αυτή η ανθεκτική κρεμαστή λάμπα Anteros. Με το όμορφο γυαλιστερό μαύρο χρώμα και τα μεγάλα μεταλλικά κλιπ δημιουργείτε αμέσως τη σωστή βιομηχανική εμφάνιση. Η ματ γυάλινη πλάκα στο κάτω μέρος εξασφαλίζει ότι το φως απλώνεται ομοιόμορφα στην επιφάνεια εργασίας σας. Είναι όμορφο πάνω από το τραπέζι ή σε ένα νησί κουζίνας, αλλά και όμορφο πάνω από το γραφείο σας στο γραφείο. Το Anteros έχει διάμετρο 38 cm και ύψος 117 cm. Λάβετε υπόψη ότι η πηγή φωτός δεν περιλαμβάνεται. Η λάμπα μπορεί εύκολα να συνδυαστεί με μια λυχνία LED E27 με ισχύ 60 W. Λόγω του άμεσου φωτός, η λάμπα μπορεί να χρησιμοποιηθεί λειτουργικά σε οποιοδήποτε δωμάτιο. Άρα, εκμεταλλευτείτε την ευκαιρία σας και ολοκληρώστε τη βιομηχανική σας εμφάνιση με αυτή την ανθεκτική κρεμαστή λάμπα Anteros\nΚωδικός προϊόντος 89753\nΓενικές διαστάσεις διάμετρος 38 cm - ύψος 158,6 cm\nΡυθμιζόμενο σε ύψος σε ύψος Ρυθμιζόμενο σε μέγιστο ύψος: 158,6 cm - Ρυθμιζόμενο σε ελάχιστο ύψος: 65 cm\nΔιάσταση πλάκας στήριξης διάμετρος 12 cm - ύψος 3 cm\nΜήκος καλωδίου 123.6 cm\nΔιάσταση καπέλου διάμετρος 38 cm - ύψος 32 cm\nΠακέτο ύψος 45 cm - μήκος 40 cm - πλάτος 44,5 cm\nΒιομηχανική κρεμαστή λυχνία 38 cm με δυνατότητα ρύθμισης - Anteros + E27 λαμπτήρας νήματος με δυνατότητα ρύθμισης φωτός LED A60 opal glass 5W 380 lm 2350K\n166,95 € 106,90 €


Το Λούβρο ανέκτησε πανοπλία του 16ου αιώνα, που εκλάπη πριν από 40 χρόνια | LiFO\nΤο Λούβρο ανέκτησε πανοπλία του 16ου αιώνα, που εκλάπη πριν από 40 χρόνια\n4.3.2021 | 00:08\nΤο Μουσείο του Λούβρου ανακοίνωσε ότι ανέκτησε μια πανοπλία του 16ου αιώνα που εκλάπη περίπου πριν από 40 χρόνια.\nΈνας ειδικός για στρατιωτικές αντίκες ειδοποίησε την αστυνομία, αφότου τον κάλεσαν για να πει την άποψή του, σχετικά με μια κληρονομιά στην πόλη Μπορντό, τον Ιανουάριο. Του δημιουργήθηκαν υποψίες όταν είδε το πολυτελές κράνος και τον θώρακα της πανοπλίας στη συλλογή της οικογένειας.\nΑργότερα η αστυνομία ταυτοποίησε τα αντικείμενα από μία βάση δεδομένων με κλεμμένα έργα τέχνης. Τα συγκεκριμένα είχαν αφαιρεθεί από το Λούβρο στις 31 Μαΐου 1983, υπό συνθήκες που παραμένουν ένα μυστήριο. Οι εισαγγελείς του Μπορντό τώρα κάνουν έρευνα για το πώς τα αντικείμενα κατέληξαν στα χέρια της οικογένειας.\n«Ήμουν σίγουρος ότι θα τα βλέπαμε να ξαναεμφανίζονται μια μέρα, επειδή είναι τόσο ιδιαίτερα αντικείμενα. Αλλά ποτέ δεν θα φανταζόμουν ότι θα πήγαινε τόσο καλά- ότι βρίσκονταν ακόμη στη Γαλλία και μαζί», δήλωσε ο Philippe Malgouyres από το Λούβρο.\n«Είναι όπλα κύρους, που κατασκευάστηκαν με μαεστρία, κατά κάποιο τρόπο το αντίστοιχο ενός πολυτελούς αυτοκινήτου σήμερα. Στον 16ο αιώνα, τα όπλα έγιναν έργα ιδιαίτερα πολυτελούς τέχνης. Η πανοπλία έγινε ένα διακοσμητικό αντικείμενο που δεν είχε καμία σχέση με τη χρήση της», εξήγησε ο ίδιος.\nΥπάρχουν περίπου 100.000 αντικείμενα στη βάση δεδομένων της Γαλλίας για τα κλεμμένα έργα τέχνης, από τα οποία τα 900 προστέθηκαν μόνο πέρυσι. Σύμφωνα με τον Ζαν- Λικ Μαρτινέζ, επικεφαλής του Λούβρου, η τελευταία κλοπή στο μουσείο με τη μεγαλύτερη επισκεψιμότητα στον κόσμο έγινε το 1998. Τότε είχε κλαπεί ένα πορτραίτο του Ζαν Μπαπτίστ Καμίλ Κορό. «Ακόμη το αναζητούμε», συμπλήρωσε ο Μαρτινέζ.


Εγγραφές δοτών μυελού των οστών στην πλατεία της Δημοτικής Αγοράς – HANIA.news\nΕγγραφές δοτών μυελού των οστών στην πλατεία της Δημοτικής Αγοράς\nΜε μεγάλη προσέλευση κόσμου ολοκληρώθηκε η παράλληλη δράση για εγγραφές δοτών μυελού των οστών στην πλατεία της Δημοτικής Αγοράς. Από το πρωί στις 9 και μέχρι τη 1 μετά το μεσημέρι, σε ειδικό κιόσκι έγιναν οι εγγραφές για δότες μυελού των οστών, καθώς πραγματοποιήθηκε δειγματοληψία στοματικού επιχρίσματος από το Σύλλογο Εθελοντικής Προσφοράς και Στήριξης «Ορίζοντας» και το Σύλλογο «Όραμα Ελπίδας».\nΗ δράση εντασσόταν στο πλαίσιο των παράλληλων εκδηλώσεων του 41ου Συνεδρίου της ΠΕΕ – ΟΤΕ που πραγματοποιείται στα Χανιά. Το συνέδριο θα κλείσει με τη μεγάλη εσπερίδα που θα πραγματοποιηθεί στο Κέντρο Αρχιτεκτονικής της Μεσογείου, στις 7.30 μ.μ., με θέμα «Αξίζω: Προασπίζοντας την αξία της ζωής, μέσα από την ενημέρωση και την ευαισθητοποίηση».\nΧανιά | 555 rapid tests, τα 10 θετικά με διάμεση ηλικία τα 21 έτη!\nΠαρουσιάστηκαν σήμερα οι νέες κινητές μονάδες της ΕΛΑΣ στην Κρήτη


Ταξίδι Διακοπές Ρομαντικός Δρόμος Γερμανίας, Στρασβούργο, Αλσατία |xilouris-travel.gr\nΡομαντικός Δρόμος Γερμανίας, Στρασβούργο, Αλσατία\n4/6 ● 18/6\nΜιλάνο, Λουκέρνη, Στρασβούργο, Κολμάρ, Χωριά Αλσατίας, Κρουαζιέρα Ρήνου, Φρανκφούρτη\n1η μέρα: ΑΘΗΝΑ - ΠΑΤΡΑ (ΗΓΟΥΜΕΝΙΤΣΑ) - AΝΚΟΝΑ\nΆφιξη στο λιμάνι της Ανκόνα και αναχώρηση για την οικονομική πρωτεύουσα της Ιταλίας το Μιλάνο. Άφιξη και πανοραμική περιήγηση. Θα δούμε το κάστρο των Σφόρτσα, την Πιάτσα ντελ Ντουόμο, τον εντυπωσιακός Καθεδρικός του Μιλάνου (Ντουόμο ντι Μιλάνο) και την περίφημη Σκάλα του Μιλάνου. Στη συνέχεια μεταφορά και τακτοποίηση στο ξενοδοχείο. Διανυκτέρευση.\nΠρωινό στο ξενοδοχείο και περιήγηση στο Στρασβούργο, πρωτεύουσα της περιφέρειας της Αλσατίας μία από τις δύο έδρες του Ευρωπαϊκού Κοινοβουλίου (η άλλη είναι οι Βρυξέλλες). Εδώ εδρεύουν επίσης το Ευρωπαϊκό Δικαστήριο Ανθρωπίνων Δικαιωμάτων και το Συμβούλιο της Ευρώπης. Μετάβαση στο ιστορικό κέντρο, τη «Μικρή Γαλλία», με τα κανάλια, τις γέφυρες στον ποταμό Ιλ, που διαρρέει την πόλη, τα ξύλινα σπίτια και τα παραδοσιακά αλσατικά ταβερνάκια. Επίσκεψη στον επιβλητικό Καθεδρικό Ναό της Νοτρ Νταμ με το αστρονομικό ρολόι στην Πλατεία Δημοκρατίας. Το απόγευμα μας ειναι αφιερωμένη στα πανέμορφα χωριά της Αλσατίας και φυσικά το Κολμάρ το στολίδι της Αλσατίας που βρίσκεται στο δρόμο του κρασιού και φημίζεται για τα κρασιά του. Θα περιηγηθούμε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Θα δούμε το Δημαρχείο, τον Καθεδρικό Ναό αφιερωμένο στον Άγιο Μαρτίνο όπως επίσης και μικρές πανέμορφες πλατείες με ενδιαφέρουσες υπαίθριες αγορές. Ελεύθερος χρόνος στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και εστιατόρια. Μην λησμονήσετε να φωτογραφηθείτε με φόντο την Οικία Πφίστερ που κατασκευάστηκε γύρω στα 1537 και αποτελεί δείγμα γερμανικής αναγεννησιακής αρχιτεκτονικής. Επιστροφή αργά το απόγευμα στο ξενοδοχείο μας. Διανυκτέρευση.\n5η μέρα: ΣΤΡΑΣΒΟΥΡΓΟ – ΧΑΙΔΕΛΒΕΡΓΗ - ΚΡΟΥΑΖΙΕΡΑ ΡΗΝΟΥ - ΦΡΑΝΚΦΟΥΡΤΗ\nΠρωινό στο ξενοδοχείο. Αναχώρηση για την Χαιδελβέργη, όπου και θα έχουμε την ευκαιρία να περπατήσουμε στο πεζοδρομημένο ιστορικό της κέντρο, με τις ενδιαφέρουσες εκκλησίες των Ιησουϊτών και του Αγίου Πνεύματος, θα θαυμάσουμε τα κτίρια με την Μπαρόκ αρχιτεκτονική και την πολύβουη κεντρική πλατεία της αγοράς. Μετά το τέλος της περιήγησης (προαιρετικά) μπορείτε να ανεβείτε μέχρι το επιβλητικό Κάστρο της Χαϊδελβέργης, για να θαυμάσετε την πόλη και το ποταμό πανοραμικά, αλλά και για να δείτε το περίφημο Γερμανικό μουσείο Φαρμακευτικής. Στη συνέχεια θα κάνουμε την κρουαζιέρα στο Ρήνο ( εισιτήρια εξ ιδίων) . Διανύουμε με το πλοίο το ωραιότερο μέρος της διαδρομής του Ρήνου, όπου ο ταξιδιώτης μαγεύεται από την άγρια ομορφιά των απόκρημνων οχθών με τα «γαντζωμένα» σε επίκαιρες θέσεις Κάστρα, τα ρομαντικά χωριά, τους κλιμακωτούς αμπελώνες και τη θέα του βράχου του Λορελάι. Αργά το απόγευμα άφιξη στην Φρανκφούρτη. Μεταφορά και τακτοποίηση στο ξενοδοχείο. Διανυκτέρευση.\n6η μέρα: ΦΡΑΝΚΦΟΥΡΤΗ - ΒΙΡΤΣΜΠΟΥΡΓΚ - ΡΟΤΕΝΜΠΟΥΡΓΚ ΟΜΠ ΝΤΕΡ ΤΑΟΥΜΠΕΡ - ΝΥΡΕΜΒΕΡΓΗ\nΠρωινό στο ξενοδοχείο. Αναχώρηση για το Βίρτσμπουργκ, στις όχθες του ποταμού Μαιν, που είναι μια από τις πιο ιστορικές και πλουσιότερες πόλεις του νότου. Εδώ και αιώνες είναι κέντρο παραγωγής κρασιών ποιότητας. Θα δούμε το πανεπιστήμιο, ένα από τα σημαντικότερα της Βαυαρίας, το μπαρόκ Δημαρχείο, την παλιά στολισμένη με πλήθος αγαλμάτων πέτρινη γέφυρα αλλά και το παλιό Επισκοπικό Παλάτι Ρέζιντεντς, το οποίο σήμερα είναι μουσείο. Στη συνέχεια θα επισκεφθούμε το γραφικό Ρότενμπουργκ Ομπ Ντελ Τάουμπερ, μια από τις παλαιότερες και πιο καλοδιατηρημένες πόλεις στον Ρομαντικό Δρόμο χτισμένη σε προνομιακή θέση, στις όχθες του ποταμού Τάουμπερ. Αργά το απόγευμα άφιξη στη Νυρεμβέργη. Μεταφορά και τακτοποίηση στο ξενοδοχείο. Διανυκτέρευση.\n7η μέρα: ΝΥΡΕΜΒΕΡΓΗ - ΜΟΝΑΧΟ\nΠρωινό στο ξενοδοχείο και περιήγηση στην παλιά πόλη. Θα δούμε το ιστορικό της κέντρο με τις νεογοτθικές εκκλησίες και τα μεσαιωνικά κτήρια, τις γραφικές πλατείες και τα σιντριβάνια και θα επισκεφθούμε το κτήριο στο οποίο έγινε η περίφημη «Δίκη της Νυρεμβέργης». Αργά το απόγευμα άφιξη στο Μόναχο, μεταφορά και τακτοποίηση στο ξενοδοχείο. Χρόνος στη διάθεση σας για μία πρώτη γνωριμία με την πόλη. Διανυκτέρευση.\n8η μέρα: ΜΟΝΑΧΟ\nΠρωινό στο ξενοδοχείο. Θα ξεκινήσουμε την πρωινή μας περιήγηση από την κεντρική πλατεία Μαριενπλάτς με το Παλαιό Δημαρχείο, το επιβλητικό Νέο Δημαρχείο με τις 43 καμπάνες και τον κίονα της Παναγίας, με το χρυσό άγαλμά της. Θα συνεχίσουμε με την εκκλησία του Αγίου Πέτρου, που είναι και η παλαιότερη εκκλησία του Μονάχου. Ακολουθεί η Τεατινερστράσσε ο περίφημος πεζόδρομος με καταστήματα και το νεοκλασικού ρυθμού κτίριο της Όπερας του Μονάχου. Από εδώ ξεκινά η Μαξιμίλιανστρασε, η ακριβότερη οδός της πόλης, στην οποία υπάρχουν καταστήματα διεθνώς γνωστών εταιριών – όπως οι Gucci, Armani και Bulgari – καθώς και ιδιωτικές γκαλερί έργων τέχνης, καφέ και εστιατόρια. Θα συνεχίσουμε με το Χοφμπροιχάους, μίας από τις γνωστότερες μπυραρίες του Μονάχου, η οποία βρίσκεται στην ιδιοκτησία της Βαυαρικής κυβέρνησης και προχωρώντας θα βρεθούμε στο σπίτι, όπου ο Μότσαρτ το 1780 έγραψε την όπερα της Ιδομενέας. Τελειώνουμε την ξενάγηση στην πλατεία Μαριενπλατς απ’ όπου ξεκινήσαμε. Το υπόλοιπο της ημέρας είναι ελεύθερο για να απολαύσετε τον περίπατό σας στο ιστορικό κέντρο. Διανυκτέρευση.\n9η μέρα: ΜΟΝΑΧΟ - ΙΝΣΜΠΡΟΥΚ - ΡΟΒΕΡΕΤΟ\nΠρωινό στο ξενοδοχείο και αναχώρηση για το Ροβερέτο. Καθ οδών θα επισκεφθούμε το Ίνσμπρουκ, την πόλη που γνώρισε ημέρες δόξας στην κυριαρχία των Αψβούργων και ιδιαίτερα την εποχή της Μαρίας Θηρεσίας. Στην πανοραμική μας περιήγηση θα δούμε την Χρυσή Στέγη, την κεντρική λεωφόρο Μαρία Τερεζιενστράσε, τον Καθεδρικό Ναό του Αγίου Ιακώβου, τα ανάκτορα Χόφμπουργκ, το Μαυσωλείο του Μαξιμιλιανού και την Αψίδα του Θριάμβου. Αργά το απόγευμα άφιξη στο Ροβερέτο, μεταφορά και τακτοποίηση στο ξενοδοχείο. Διανυκτέρευση.\n10η μέρα: ΡΟΒΕΡΕΤΟ - ΑΝΚΟΝΑ\n11η μέρα: ΗΓΟΥΜΕΝΙΤΣΑ - ΠΑΤΡΑ - ΑΘΗΝΑ\nΧαρείτε τις ανέσεις του σύγχρονου πλοίου έως την ώρα που θα φθάσουμε στο λιμάνι της Ηγουμενίτσας/Πάτρας. Αποβίβαση και μεταφορά στον τελικό προορισμό μας. Άφιξη αργά το απόγευμα στην Αθήνα.


Σεισμός 4,8R στη Δυτική Τουρκία – Κουνήθηκαν τα ελληνικά νησιά! - UNPOLITICAL\nHome ΠΟΛΙΤΙΚΗ ΠΡΟΣΤΑΣΙΑ ΠΡΩΤΟΣΕΛΙΔΑ Σεισμός 4,8R στη Δυτική Τουρκία – Κουνήθηκαν τα ελληνικά νησιά!\nΣεισμός 4,8R στη Δυτική Τουρκία – Κουνήθηκαν τα ελληνικά νησιά!\nTeam Unpoliticalgr 10:05 μ.μ. ΠΟΛΙΤΙΚΗ ΠΡΟΣΤΑΣΙΑ, ΠΡΩΤΟΣΕΛΙΔΑ,\nΟ σεισμός έγινε στις 19:22 σε βάθος 4.8 χλμ, 27 χλμ ανατολικά της πόλης Μούγλα στα παράλια της Τουρκίας.


ΗΟΜΕ Fitness Διατροφη 10 πραγματα που μπορεις να κανεις πριν κοιμηθεις, προκειμενου να αδυνατισεις\n25.02.2020 | 11:58\t by Νικος Κοντομητρος\nΠοιο είναι το καλύτερο μέρος, για να αδυνατίσεις; Το γυμναστήριο, θα σου πουν όσοι αγαπούν να… ιδρώνουν στο διάδρομο. Αλλά, πόσο συχνά μπορείς να πηγαίνεις; Υπήρχε μία περίοδος που κάτι είχε συμβεί μέσα μου, είχα τρελαθεί και ήθελα να πηγαίνω κάθε μέρα. Μετά, λίγο οι υποχρεώσεις που αυξήθηκαν, λίγο το ότι δεν έχω την ίδια διάθεση, άρχισα να μειώνω τις επισκέψεις μου, μέχρι που τις έφθασα στο μηδέν. Ναι, πέρασα από τις διακυμάνσεις αυτές, όπως πιστεύω και εσύ.\nΜία νέα έρευνα, όμως, έχει να ανατρέψει τα όσα ξέραμε. Το καλύτερο μέρος, για να χάσεις τα περιττά κιλά είναι το… σπίτι σου. Πιο συγκεκριμένα, για να μην κλειστείς όλη την ημέρα στο δωμάτιο σου, ο πιο έξυπνος τρόπος, για να αδυνατίσεις βρίσκεται στον ποιοτικό ύπνο και στα πράγματα που κάνεις, πριν κλείσεις τα μάτια σου.\nΤι μπορείς, λοιπόν, να κάνεις, πριν κοιμηθείς, προκειμένου να δεις τη σιλουέτα σου στα καλύτερα της;\n– Πιες ένα φλιτζάνι με χαμομήλι. Αν λίγο πριν αφεθείς στην αγκαλιά του Μορφέα, έχεις όρεξη για κάτι, μήπως, αντί για φαγητό ή αναψυκτικό, να φτιάξεις ένα ζεστό χαμομήλι; Τα συστατικά του θα σε ηρεμήσουν, ενώ ταυτόχρονα θα λειτουργήσουν ευεργετικά στον οργανισμό σου, εξαφανίζοντας τις τοξίνες. Α, και την επόμενη ημέρα, θα ξυπνήσεις με επίπεδη κοιλιά.\n– Τυρί; Τύπου cottage. Το να κοιμάσαι με άδειο κομμάτι προκαλεί και αυτό τη ζημιά του. Γιατί, ό,τι γλιτώσεις την ίδια ημέρα, να είσαι σίγουρη ότι την επομένη θα το απολαύσεις διπλό. Για αυτό, λίγο cottage πάνω σε μία φρυγανιά είναι το μικρό σνακ που θα νικήσει τη λιγούρα, αλλά και το… φούσκωμα.\n– Πιες ένα smoothie. Σύμφωνα με μία νέα έρευνα του Πανεπιστημίου της Φλόριντα, το πρωτεϊνούχο smoothie και θα σε χορτάσει, αλλά το σημαντικότερο: θα ενεργοποιήσει το μεταβολισμό σου, ο οποίος θα συνεχίσει να “δουλεύει”, ακόμα και όταν εσύ κοιμάσαι.\n– Προετοίμασε το πρωινό της προηγούμενης ημέρας. Παράλληλα, φρόντισε το τελευταίο σου γεύμα να απέχει 11 – 12 ώρες από το πρωινό της επομένης…\n– Κάνε μερικές ασκήσεις, στον καναπέ. Τι θα έλεγες, μόλις η αγαπημένη σου σειρά βάλει διαφημίσεις, εσύ να ξαπλώσεις στον καναπέ και σιγά – σιγά να αρχίσεις να κάνεις μερικές ασκήσεις για τους κοιλιακούς. Το σημαντικότερο; Ότι το να ανεβοκατεβάζεις τα πόδια σου, εκείνη τη στιγμή, είναι το πιο εύκολο. Άρα, γυμνάζεις και τη δύσκολη περιοχή των κάτω κοιλιακών.\n– Φάε λίγα δημητριακά. Η ώρα του παράδοξου. Σύμφωνα με μία μελέτη που πραγματοποιήθηκε την προηγούμενη χρονιά, όσοι απολάμβαναν τα δημητριακά τους σκέτα, χωρίς γάλα και άλλα συστατικά, την επόμενη ημέρα παρατηρούσαν τον εαυτό τους στον καθρέφτη πιο αδύνατο από πριν. Αιτία; Οι ερευνητές αναφέρουν ότι ουσιαστικά αντικαθιστούσαν την επιθυμία τους για ψωμί με δημητριακά χωρίς ζάχαρη.\n– Πρόσθεσε λίγο πιπέρι στο τελευταίο σου γεύμα. Για παράδειγμα, στη σούπα σου. Εσύ θα κοιμάσαι, και ο μεταβολισμός σου θα δουλεύει…\n– Περπάτα. Ο καιρός αρχίζει και “φτιάχνει”. Η θερμοκρασία ανεβαίνει. Τι θα έλεγες, λοιπόν, για ένα βραδινό περπάτημα στην περιοχή που μένεις. Αν πάλι, δεν θες να βγεις έξω, προσπάθησε, όσο είσαι στο σπίτι να κινείσαι.\n– Φάε γιαούρτι με λίγους ξηρούς καρπούς. Το καλύτερο γεύμα που μπορείς να απολαύσεις. Θα θεραπεύσει το έντερο σου, αλλά και την κοιλιά σου, η οποία θα απαλλαγεί από το φούσκωμα. Επίσης, δε θα σε “βαρύνει”.\n– Κλείσε το θερμοστάτη. Last But Not Least, χώσου κάτω από το πάπλωμα, αλλά πριν, σβήσε το καλοριφέρ. Σύμφωνα με μία έρευνα που πραγματοποίησε το Εθνικό Κέντρο Υγείας στην Αμερική, όσοι κοιμούνται σε ένα χώρο με θερμοκρασία 18 βαθμών Κελσίου καίνε κατά τη διάρκεια του ύπνου 10% περισσότερες θερμίδες από όσους κοιμούνται σε πιο ζεστό δωμάτιο.\nΕτικέτες ΑΔΥΝΑΤΙΣΜΑ,ΑΠΩΛΕΙΑ ΒΑΡΟΥΣ,ΤΙ ΠΡΕΠΕΙ ΝΑ ΚΑΝΕΙΣ ΠΡΙΝ ΚΟΙΜΗΘΕΙΣ


Pancreta - 'Αρθρα: Ένα παράπονο με πνίγει\nΈνα παράπονο με πνίγει\nΑπό κάθε ταξίδι, προς οποιονδήποτε προορισμό έχουμε την τύχη να ταξιδέψουμε, επιστρέφουμε με το μυαλό πιο πλατύ, με το μάτι γεμάτο εικόνες και το στόμα πρόθυμο να περιγράψει τα πάντα.\nΈτσι επέστρεψα κι εγώ από τη Σκωτία. Κράτος εν κράτει, κομμάτι της Μεγάλης Βρετανίας, που εξακολουθεί να είναι μεγάλη κι ας έχασε τα εδάφη που της επέτρεπαν να επαίρεται ότι “ο ήλιος δεν δύει ποτέ στη βρετανική αυτοκρατορία”. Η βασιλεία με τη δημοκρατία συνυπάρχουν αρμονικά, το κράτος λειτουργεί για τον πολίτη.\nΑπό το αεροδρόμιο της Γλασκώβης κιόλας σε προϊδεάζουν για την τάξη που επικρατεί αλλά και για το ότι έχουν πράγματα να σου “πουλήσουν”. Δεν έχουν Παρθενώνες, δεν έχουν Κνωσό, αλλά έχουν φύση και τη διαφημίζουν. Περπατώντας τον διάδρομο για την έξοδο ακούς, μεσάνυχτα και κάτι, πουλάκια να κελαηδούν, κρυμμένα πίσω από φυλλώματα στις ταπετσαρίες του τοίχου, να σε καλούν να επισκεφθείς το εθνικό πάρκο του Λοχ Λόμοντ, πράγμα που ασφαλώς προτίθεσαι να κάνεις.\nΠρώτη εικόνα το πρωί από το παράθυρο είναι τα σκυλιά στο πάρκο. Τότε ανακαλύπτεις ότι κοιμήθηκες ήσυχα τη νύχτα, σκυλιά δεν άκουσες να γαβγίζουν και να ταράζουν τον ύπνο και τα νεύρα σου. Πού βρέθηκαν τότε όλα αυτά; Πού “κάνουν την ανάγκη τους” αφού δεν βλέπεις στους δρόμους και στα πάρκα το προϊόν της; Απλούστατα, υπακούοντας στους νόμους και στη λογική που επιβάλλει σεβασμό στον συνάνθρωπο, οι ιδιοκτήτες τους τα κρατούν μέσα στο σπίτι και όχι στην αυλή και είναι εφοδιασμένοι με τις ειδικές σακούλες ώστε να καθαρίσουν.\nΤα λεωφορεία και τα τρένα, που έρχονται πάντα στην ώρα τους, σε πάνε παντού, ώστε να μην είναι απολύτως απαραίτητο να πάρεις το αυτοκίνητό σου. Αυτός, ίσως, ήταν ο λόγος που δεν είδα κυκλοφοριακή συμφόρηση στην πόλη.\nΤη βίαιη αποβίβαση της Άννας - Μαρίας και της σκυλίτσας-οδηγού της από το λεωφορείο την έμαθα την ίδια μέρα που είδα άντρα σε αναπηρικό καροτσάκι να περιμένει στη στάση μόνος του, να έρχεται το λεωφορείο, να κατεβαίνει ο οδηγός και να ανοίγει τη ράμπα, να βοηθά τον επιβάτη να επιβιβαστεί και να πάρει την ειδική θέση μέσα στο όχημα, να κλείνει τη ράμπα και να φεύγει. Το ίδιο έκανε και στην αποβίβαση και όλα αυτά αδιαμαρτύρητα. Επίσης, είδα να επιβιβάζονται επανειλημμένως σκυλιά σε τρένα και λεωφορεία χωρίς να αντιδρούν οδηγοί και επιβάτες.\nΣτη Σκωτία η αίσθηση που σου δίδεται κυκλοφορώντας στους δρόμους είναι ότι, σε σχέση με την Ελλάδα, υπάρχει στον γενικό πληθυσμό ένα ασυνήθιστα υψηλό ποσοστό ατόμων με κινητικά και άλλα προβλήματα. Στην πραγματικότητα, όμως, δεν είναι μεγαλύτερο απ’ ότι στη χώρα μας. Απλώς εκεί οι άνθρωποι δεν είναι καταδικασμένοι να κλείνονται στο σπίτι τους περιμένοντας να βρεθεί άτομο που θα τους βοηθήσει να κινηθούν σε ένα αφιλόξενο γι αυτούς περιβάλλον. Βγαίνουν μόνοι τους, όντες σίγουροι ότι τους παρέχεται κάθε διευκόλυνση για να πάνε οπουδήποτε. Παντού οι δημόσιοι χώροι είναι πλήρως προσβάσιμοι και φιλικοί.\nΕίδα πάρκα, κήπους και μουσεία, όλα σχεδόν με δωρεάν είσοδο και οικογένειες -κάθε εθνικότητας και χρώματος- να τα επισκέπτονται και να περνούν την ημέρα τους φέρνοντας τα παιδιά τους σε επαφή με τη φύση και τον πολιτισμό.\nΆκουσα τόσες φορές τις λέξεις “συγγνώμη”, “παρακαλώ”, “ευχαριστώ”, όσες δεν τις είχα ακούσει σε δημόσιους χώρους ποτέ στη ζωή μου. Παντού επικρατεί τάξη και καθαριότητα, πειθαρχία που δεν σε “πνίγει”, όμως, αλλά λειτουργεί σαν συστατικό της αγαστής συνύπαρξης των ανθρώπων στο ίδιο περιβάλλον.\nH αναρχία στη δόμηση είναι άγνωστη λέξη, πόλεις και χωριά είναι χτισμένα με γνώμονα τον σεβασμό στην παράδοση και στο περιβάλλον.\nEκλογές είχαν και αν δεν το ήξερες δεν θα το καταλάβαινες εύκολα με άλλο τρόπο. Ο πολιτισμός της αφισοκόλλησης εμφανής, με αφίσες υποψηφίων μέσα στα ειδικά πλαίσια και μόνον, ενώ επικρατούσε ηρεμία και έλλειψη οχλαγωγίας και παρενόχλησης από υποψηφίους-κοράκια στις εισόδους των εκλογικών τμημάτων να προσπαθούν να επηρεάσουν την απόφασή σου.\nΕμείς έχουμε περισσότερο ήλιο και αρχαίο κλέος. Ο μεν ήλιος μας έχει παραζαλίσει, οδηγώντας μας σε λάθος επιλογές, το δε κλέος μας έχει φουσκώσει το “εγώ” και δεν ξέρουμε να λειτουργούμε ως “εμείς”. Φαίνεται, όμως, ότι τα βελανίδια που τους καταλογίζουμε ότι έτρωγαν ενώ “εμείς” χτίζαμε Παρθενώνες ήταν πιο αποτελεσματικά σε βάθος χρόνου από την τσίκνα που προσφέραμε στους θεούς μας.\nΔεν αδικώ όσα νέα -κυρίως νέα- παιδιά επιλέγουν να παραμείνουν εκεί μετά τις σπουδές τους στα εκλεκτά -ιδιωτικά αλλά δωρεάν για τους φοιτητές της Σκωτίας, της Ιρλανδίας και της Ε.Ε.- πανεπιστήμια. Δεν είναι παράδεισος, διότι απλούστατα δεν υπάρχει παράδεισος πουθενά. Αλλά είναι ένα ευνομούμενο κράτος, με βαθιά ριζωμένη στον πολίτη την πεποίθηση ότι θα μπει κάτω από μια ομπρέλα προστασίας, ότι θα πληρώσει φόρους αλλά θα του επιστραφούν σε παροχές και δεν θα καταπιεί τον κόπο της ζωής του η μαύρη τρύπα που άνοιξαν οι κλέφτες που υπέθαλψαν επί τόσες δεκαετίες οι κυβερνώντες.\nΊσως να έπρεπε, αντί να κάνουμε εξαγωγή Ελλήνων, να κάνουμε εισαγωγή πολιτικής και πρακτικών διοίκησης. Να εισαγάγουμε την ευγένεια που θα διευκολύνει την καθημερινή επαφή μας με τον γείτονα, τον πελάτη, την υπηρεσία. Να φέρουμε τη συνέπεια και τη σταθερότητα που εξασφαλίζει αν όχι την ευτυχία, τουλάχιστον την ηρεμία που απαιτείται για να είναι πιο ευχάριστο το πέρασμά μας από τον μάταιο τούτο κόσμο.\nΎστερα και από αυτό το ταξίδι ένα παράπονο, ευκόλως εννοούμενο, με πνίγει.


ΠΡΩΤΟΒΟΥΛΙΑ ΓΙΑ ΤΑ ΔΙΚΑΙΩΜΑΤΑ ΤΩΝ ΚΡΑΤΟΥΜΕΝΩΝ: Κρεμάστηκε στο κελί του Α. Τμήματος\nΤετάρτη, 2 Μάϊος 2007\nΚρεμασμένος στο κελί του Τμήματος Ασφαλείας Μενεμένης βρέθηκε 28χρονος κρατούμενος το απόγευμα της Κυριακής. Σύμφωνα με την Αστυνομία, αυτοκτόνησε με βρόχο δένοντας το σεντόνι του κρεβατιού του από το σύστημα αεραγωγού. Την αυτοκτονία επιβεβαίωσε και η ιατροδικαστής που διενήργησε τη νεκροψία- νεκροτομή. Την προηγούμενη μέρα είχε συλληφθεί έπειτα από καταδίωξη για κλοπή αυτοκινήτου και οπλοφορία. Οδηγήθηκε στον εισαγγελέα, ο οποίος άσκησε σε βάρος του ποινική δίωξη και διέταξε τη συνέχιση της κράτησής του στα κρατητήρια του Τ.Α. Μενεμένης μέχρι να οδηγηθεί στον ανακριτή το πρωί της Δευτέρας. Προανάκριση διενεργείται από τη Διεύθυνση Ασφαλείας Θεσσαλονίκης, ενώ διατάχθηκε ένορκη διοικητική εξέταση για να διαπιστωθεί αν υπάρχουν πειθαρχικές ευθύνες.


Ρεφλεξολοξολογία για ζητήματα περιόδου: Μπορεί να βοηθήσει; - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Γυναίκα / Ρεφλεξολοξολογία για ζητήματα περιόδου: Μπορεί να βοηθήσει;\nΑντωνία 42 ετών, μητέρα\nΡεφλεξολοξολογία για ζητήματα περιόδου: Μπορεί να βοηθήσει;\nΙούλιος 22, 2014 Γυναίκα\nΜπορει η ρεφλεξολογια να καθυστερησει την περιοδο σε ενα κοριτσι ηλικιας 11 ετων που συμφωνα με ορμονικες εξετασεις σε λιγους μηνες θα αδιαθετησει και κρινεται απαιραιτητο απο ενδοκρινολογο να χορηγηθει φαρμακο για την αναστολη της..Εαν οντως υπαρχει τετοια θεραπεια σας παρακαλω πολυ να μου απαντησετε συντομα γιατι ο γιατρος θα χορηγησει το φαρμακο σε ενα μηνα και οπως καταλαβαινετε δεν υπαρχουν χρονικα περιθωρια. Σας ευχαριστω πολυ και αναμενω με ανυπομονησια την απαντηση σας.\nAντωνία, 42 ετών\nΑπευθύναμε το ερώτημά σας στη ρεφλεξολόγο, συνεργάτιδά μας Έφη Σαρανταένα.\nΗ ρεφλεξολογία δεν μπορεί να σταματήσει την περίοδο σε ένα κορίτσι. Θα πρέπει να ακολουθήσετε τις συμβουλές των ιατρών.


Γ. Τσερτεκίδης: Γνωρίζοντας το Κοινωνικό Φροντιστήριο της Ιεράς Μητροπόλεώς μας - Ο Ντελάλης\nΟι δομές της Ιεράς Μητροπόλεως Κίτρους, Κατερίνης και Πλαταμώνος χαρακτηρίζονται από ένα ευρύ φάσμα δραστηριοτήτων. Πέραν του ποιμαντικού και ιεραποστολικού έργου της τοπικής μας Εκκλησίας, οι δομές της παράγουν και βαρύνουσας σημασίας κοινωνικό έργο. Έργο που έρχεται να ελαφρύνει, να απαλύνει και πολλές φορές να αντισταθμίσει τις έντονες κοινωνικές αντιθέσεις και προκλήσεις που χαρακτηρίζουν αυτήν την εποχή αλλεπάλληλων κρίσεων.\nΜέρος αυτού του κοινωνικού έργου αποτελεί η οργάνωση και λειτουργία Κοινωνικού Φροντιστηρίου στην Κατερίνη. Κατά το έτος 2008 η ενορία της Αγίας Άννης ξεκίνησε να λειτουργεί Κοινωνικό Φροντιστήριο με τη δωρεάν παράδοση μαθημάτων γερμανικής γλώσσας. Το 2010 το δυναμικό της δομής αυτής αριθμούσε 15 εθελοντές καθηγητές διαφόρων ειδικοτήτων. Τέσσερα χρόνια αργότερα και μετά τον ερχομό του νέου επισκόπου μας, το Κοινωνικό Φροντιστήριο, εντάσσεται από το Σεβασμιώτατο Μητροπολίτη μας στο Γραφείο Νεότητας της Μητρόπολης. Αυτό, σηματοδοτεί τη μετάβαση σε μια νέα περίοδο, συστηματοποίησης και επέκτασης για τη δομή.\nΚάθε χρόνο, περνούν από τα θρανία του Κοινωνικού Φροντιστηρίου έως και 200 παιδιά. Το ηλικιακό εύρος των μαθητών, κυμαίνεται από παιδιά Ε’ Δημοτικού μέχρι και Γ’ Λυκείου. Παράλληλα, όλα αυτά τα χρόνια παραδίδονται ακόμη μαθήματα αγγλικής, γερμανικής και ρωσικής γλώσσας. Σχολικά εγχειρίδια και βοηθήματα για κάθε μάθημα βρίσκονται διαθέσιμα, εντελώς δωρεάν, προς χρήση. Οι 50 εθελόντριες και εθελοντές καθηγήτριες και καθηγητές διαφόρων ειδικοτήτων, καλύπτουν όλο το φάσμα των σχολικών μαθημάτων, για τα οποία τα παιδιά απευθύνονται στο Φροντιστήριο. Οι διάφοροι επιστήμονες και εκπαιδευτικοί προσφέρουν εθελοντικά υψηλής ποιότητας υπηρεσίες, γεγονός που σε συνδυασμό με τις προσπάθειες και το φιλότιμο των μαθητών, έχει οδηγήσει σε 50 και πλέον επιτυχίες στην Τριτοβάθμια εκπαίδευση.\nΟι καθηγητές, όντες εθελοντές, λειτουργούν ως αρωγοί στην προσπάθεια κάθε μαθήτριας και κάθε μαθητή με οδηγούς την αγάπη για την επιστήμη τους και τα αισθήματα προσφοράς και αλληλεγγύης. Έτσι, προσφέρεται δωρεάν μέσα από αυτήν την κοινωνική δομή της Μητροπόλεώς μας η γνώση και η υποστήριξη των μαθητριών και μαθητών απέναντι στις απαιτήσεις των διαφόρων βαθμίδων του σχολείου αλλά και των Πανελλαδικών Εξετάσεων. Σε αυτούς τους γεμάτους προκλήσεις και δυσκολίες καιρούς, όταν όλα σχεδόν έχουν γίνει ή γίνονται πιο δαπανηρά, έρχεται η πρωτοβουλία αυτή της τοπικής μας Εκκλησίας, να προσφέρει στις μαθήτριες και τους μαθητές αυτού του τόπου ευκαιρίες. Ευκαιρίες που λόγω συνθηκών πιθανότατα να μην τους δίνονταν διαφορετικά.\nΤα μαθήματα πραγματοποιούνται σε χώρους του Πνευματικού Κέντρου του Αγίου Φωτίου εντός της πόλεως της Κατερίνης, αλλά και σε χώρους του Ιερού Ναού Αγίας Άννης Κατερίνης.\nΤηλέφωνο επικοινωνίας: 23510 29848\nΕθελοντής διδάσκων Κοινωνιολογίας


Σβάινσταϊγκερ: Ο μαθητής που ξεπέρασε τους δασκάλους του | sportime.gr sportime.gr - Live Sports Magazine\nUEFA Champions LeagueΜπάγερν ΜονάχουΕθνική ΓερμανίαςΜουντιάλ 2014Μπάστιαν Σβαϊνστάιγκερ\nΣπύρος Γιαννόπουλος 09/10/2019 10:06:55\nΟλυμπιακός: Ο μόνος που… τσεκάρεται πραγματικά\nΤο αναπόφευκτο και οδυνηρό συναίσθημα που ένας παίκτης ξεκινώντας το μαγευτικό του ταξίδι στα γήπεδα γνωρίζει ότι θα βιώσει κάποια στιγμή στην πορεία. Το «αντίο» στην ενεργό δράση δεν… χωνεύεται εύκολα. Ειδικά αν πρόκειται για έναν θρύλο όπως ο Μπάστιαν Σβάινσταϊγκερ.\nΗ επί σειρά ετών «σημαία» της Μπάγερν Μονάχου, αλλά και της εθνικής Γερμανίας έριξε αυλαία στις ΗΠΑ, ύστερα από 17 χρόνια απρόσκοπτης παρουσίας στο κορυφαίο επίπεδο. Όσο κι αν η νοσταλγία προς το πρόσωπό του έχει αρχίσει ήδη να δημιουργείται, δεν χρειάζονται δάκρυα.\nΜόνο ευγνωμοσύνη για τα όσα προσέφερε στο άθλημα κάνοντάς το ακόμα καλύτερο. Στο τέλος της ημέρας, ο «Σβάινι» κοιτάζει πίσω του και νιώθει κάτι παραπάνω από περήφανος για τα κατορθώματά του.\nΑπογοητεύσεις πριν τη δικαίωση\nΟ θρυλικός μέσος κατέκτησε ό,τι λαχταρά η ψυχή ενός ποδοσφαιριστή. Τίτλους, προσωπικές διακρίσεις και τον ακέραιο σεβασμό φίλων και αντιπάλων. Τίποτα όμως δεν του χαρίστηκε. Όλα ήταν αποτέλεσμα σκληρής δουλειάς και απίθανης αντοχής στα «χτυπήματα» που δέχτηκε, ειδικά τα πρώτα χρόνια.\nΗ χαμένες ευκαιρίες στα Μουντιάλ του 2006 και του 2010, ο τελικός του Euro του 2008, αλλά και το εφιαλτικό βράδυ στο «Alianz Arena» στον τελικό του Champions League το 2012 απέναντι στην Τσέλσι, αποτέλεσαν μερικές από τις απογοητεύσεις που βίωσε ο ίδιος και οι συμπαίκτες του. Αποτυχίες που είναι ικανές να διαλύσουν έναν ποδοσφαιριστή.\nΌχι όμως τον Μπάστιαν Σβάινταϊγκερ. Ο ταλαντούχος μέσος είχε αστείρευτη δύναμη μέσα του και τελικώς η δικαίωση ήρθε… μαζεμένη, μέσα σε λιγότερο από ενάμιση χρόνο: Πρωταθλητής Ευρώπης με την Μπάγερν Μονάχου το 2013 και πρωταθλητής κόσμου με τα «πάντσερ» στα γήπεδα της Βραζιλίας το 2014.\nΔείτε τη μίνι συνέντευξη του Σβάινσταϊγκερ που εξηγεί την πορεία προς τον θρίαμβο στο Μουντιάλ:\nΜπάστιαν Σβάινσταϊγκερ: Η μεγάλη των… Βαυαρών Σχολή\nΜόλις 14 χρονών ήταν ο «Σβάινι» όταν πέρασε την πόρτα των εγκαταστάσεων της Μπάγερν Μονάχου και άρχισε να προπονείται με την εφηβική ομάδα.\nΤην ίδια περίοδο, ο Στέφαν Έφενμπεργκ είχε προσγειωθεί στη βαυαρική πόλη, στην οποία έφερε το 4ο Champions League, το 2001. Η καθημερινότητα με τον επίσης χαφ που μεσουρανούσε τότε, ενέπνευσε τον νεαρό Μπάστιαν, διαμορφώνοντας αρκετά χαρακτηριστικά στο παιχνίδι του, όπως η δημιουργία στον άξονα και η υψηλή τεχνική. Το πρώτο, αλλά θεωρητικά μάθημα το είχε περάσει επιτυχώς. Το 2004 ετοιμαζόταν πλέον να περάσει στην πράξη δίπλα σε έναν ακόμα μεγάλο χαφ, τον Μίκαελ Μπάλακ.\nΔυστυχώς και για τους δύο, η ευρωπαϊκή διάκριση δεν ήρθε στην κοινή τους πορεία στον σύλλογο, αλλά ακόμα και οι τρεις σεζόν που αγωνίστηκε πλάι του στη μεσαία γραμμή, έδωσε στον Σβάινσταϊγκερ την αυτοπεποίθηση για να πάρει το περιβραχιόνιο του αρχηγού στην Μπάγερν.\nΜε πάνω από 350 ματς, έγινε η πιο εμβληματική φιγούρα της ομάδας μαζί με τον Λαμ. Στατιστική; Αντίκτυπο στο παιχνίδι των Βαυαρών; Τίτλοι; Ικανότητα; Απ’ όποια σκοπιά κι αν το δει κανείς, η μεγάλη των… Βαυαρών Σχολή έβγαλε έναν εξέχοντα μαθητή, ο οποίος το 2014 με την κατάκτηση του Παγκοσμίου Κυπέλλου ξεπέρασε τους ποδοσφαιρικούς του δασκάλους.\nΟ ήρεμος επίλογος και… Μia San Mia\nΤο 2015, έχοντας πλέον αποδείξει ποιος είναι, ο Μπάστιαν αποφάσισε να αλλάξει παραστάσεις αφήνοντας τη μεγάλη του αγάπη για τα μάτια της Μάντσεστερ Γιουνάιτεντ. Οι τραυματισμοί και το τοξικό κλίμα δεν ευνόησαν παραγωγικές εμφανίσεις και δύο χρόνια αργότερα, πέρασε τον Ατλαντικό.\nΤο πλήρωμα του χρόνου ήρθε τελικώς το 2019 για μια από τις μεγάλες μορφές του σύγχρονου ποδοσφαίρου. Ο «Σβάινι» προτίμησε να παίξει το τελευταίο του ματς χωρίς τυμπανοκρουσίες με τη φανέλα των Chicago Fire σε ρόλο σέντερ μπακ(!).\nΩστόσο, το ποδοσφαιρικό του αποτύπωμα, που έμεινε ανεξίτηλο από τόσες όμορφες βραδιές στις καρδιές των φιλάθλων, έκανε τον απαραίτητο θόρυβο. Ένας ακόμα εκπρόσωπος της φουρνιάς των early 80΄s (Ρόμπεν, Φαν Πέρσι, Σνάιντερ, Λαμ) αποχαιρετά το πεδίο δράσης του και ανοίγει ένα νέο κεφάλαιο στην προσωπική του διαδρομή.\nΉδη, γερμανικά ΜΜΕ έχουν ανοίξει συζήτηση για το αν πρέπει να πάρει κάποιο πόστο στην Μπάγερν Μονάχου. Προς το παρόν, κουβέντα με τη διοίκηση επί του θέματος δεν έχει γίνει και στις Ηνωμένες Πολιτείες ο Γερμανός τα περνάει «ζάχαρη» με τη σύζυγό του, Άνα Ιβάνοβιτς και τους δυο του γιους. Ωστόσο, το… «Mia San Mia», το σύνθημα των Βαυαρών, αποτελεί πλέον κομμάτι από το DNA του και αργά ή γρήγορα, θα τον καλέσει για να επιστρέψει εκεί που ολοκληρωτικά του ανήκει.\n« Χορός «ερυθρόλευκων» εκατομμυρίων!\nΧαριστέας: Μιλάει για όλα σε συνέντευξη Τύπου »


Η αγωνία των εργαζόμενων στα Ναυπηγεία Σκαραμαγκά και τα υποβρύχια - OnAlert.gr\nΗ αγωνία των εργαζόμενων στα Ναυπηγεία Σκαραμαγκά και τα υποβρύχια\n21.10.2014 | 00:20\nΤα Ναυπηγεία Σκαραμαγκά μετά από πολύ μεγάλη χρονική περίοδο έχουν “σφυγμό” και έζησαν μέρες που θύμιζαν παλιές καλές εποχές. Αυτά σ΄ ότι αφορά όλους εμάς που δεν εργαζόμαστε στον Σκαραμαγκά. Στο ΠΝ αισθάνονται υπερήφανοι και ανακουφισμένοι που κατάφεραν να ρίξουν Πιπίνο και Ωκεανό στη θάλσσα . Και αναγνωρίζουν την τεράστια συμβολή των εργαζομένων. Οι οποίοι όμως αγωνιούν.\nΚαι στην τελετή του Πιπίνου και χθες στην ανάλογη τελετή για τον Ωκεανό οι εργαζόμενοι προσπαθούσαν κάτι να ακούσουν για το μέλλον τους. Κάτι θετικό. Στον Πιπίνο από τον πρωθυπουργό, στον Ωκεανό χθες από τον ΥΕΘΑ Δημήτρη Αβραμόπουλο.\nΔεν πρέπει να ξεχνάμε ότι το ναυπηγείο λειτουργεί μόνο για την ολοκλήρωση των υποβρυχίων. Ο Αβραμόπουλος χθες είπε στους εργαζόμενους -αλλά και στην ομιλία του- ότι τα δύο τελευταία υποβρύχια θα ολοκληρωθούν. Αυτό δίνει μια παράταση ζωής και ελπίδας στους εργαζόμενους που χρονικά προσδιορίζεται στα δύο με τρία χρόνια. Θα βρεθεί μέχρι τότε μια πραγματικά βιώσιμη λύση;\nTags: ΝΑΥΠΗΓΕΙΑ ΣΚΑΡΑΜΑΓΚΑ,ΥΠΟΒΡΥΧΙΑ,ΕΡΓΑΖΟΜΕΝΟΙ,ΑΒΡΑΜΟΠΟΥΛΟΣ,ΔΕΛΤΙΟ,


All Superior Books: Το έβδομο ανακοινωθέν\nΤο έβδομο ανακοινωθέν\n«Το “έβδομο ” ανακοινωθέν» είναι ένα φανταστικό δοκίμιο και παράλληλα μια φανταστική αυτοβιογραφία – ένα μυθιστόρημα. Ακροβατεί μεταξύ ιστορικών γεγονότων και μυθοπλασίας.\nΟ Γιάννης Πέτσας γεννήθηκε στην Αθήνα το 1957. Μεταξύ 1981 και 1986 σπούδασε στην ΑΣΚΤ, ζωγραφική με δάσκαλους τουςΓιάννη Μόραλη και Δημήτρη Μυταρά και σκηνογραφία με το Βασίλη Βασιλειάδη, απ’ όπου και τιμήθηκε με υποτροφία του Ιδρύματος Κρατικών Υποτροφιών.\nΓιάννης Πέτσας: "Το έβδομο ανακοινωθέν"\nISBN 978-960-426-552-7 - σελ. 368 - τιμή 18,00 ευρώ - έκδοση Οκτωβρίου 2009


Λίγα λόγια για εμάς - al-co.gr\nΗ AL-CO Α.Ε.Β.Ε ιδρύθηκε το 1972 από τους Αλέξανδρο Μουρατίδη και Κωνσταντίνο Τσάμο.\nΣήμερα η διοίκηση ασκείται από την δεύτερη γενιά, παραμένοντας πάντα πιστή στην φιλοσοφία και στο όραμα των ιδρυτών της.Το αρχικό αντικείμενο δραστηριότητας ήταν η επεξεργασία - τυποποίηση & εμπορία - διανομή μπαχαρικών και α' υλών ζαχαροπλαστικής.\nΣήμερα η εταιρεία απασχολεί περίπου 50 εργαζόμενους και υπάρχουν 2 κλάδοι : ο εμπορικός & ο παραγωγικός.\nΟ εμπορικός κλάδος (αριθμεί περίπου 6000-6500 κωδικούς προϊόντων) ασχολείται με την εμπορία και διανομή συσκευασμένων τροφίμων και αναψυκτικών, απορρυπαντικών, καλλυντικών, χαρτικών, πλαστικών ειδών κ.α.\nΕίναι ειδικός συνεργάτης σε μεγάλο αριθμό Βιομηχανιών και Βιοτεχνιών κυρίως του ελλαδικού χώρου.\nΟ παραγωγικός κλάδος (αριθμεί περίπου 600 κωδικούς προϊόντων) ασχολείται με την εισαγωγή, επεξεργασία και τυποποίηση μπαχαρικών - ξηρών καρπών - α' υλών ζαχαροπλαστικής - αρωματικών φυτών καθώς και θρησκευτικών και διαφόρων άλλων ειδών.\nΟι χώρες από της οποίες η εταιρεία μας προμηθεύεται α’ύλες είναι κυρίως η Ελλάδα και η Βραζιλία, Μεξικό, Αργεντινή, Καναδάς, Κεϋλάνη, Ιαπωνία, Γεωργία, Γερμανία κ.α.\nΟι πελάτες μας είναι φίλοι μας\nΗ επιχειρηματική επιτυχία της AL-CO οφείλεται, σε όλους εσάς οι οποίοι δείχνετε προτίμηση στα προϊόντα μας.\nΟ προσανατολισμός στην εξυπηρέτηση των αναγκών του πελάτη είναι ο κεντρικός άξονας, πάνω στον οποίο οικοδομείται η λειτουργία της AL-CO. Στόχος της εταιρείας είναι η ποιοτική παροχή προϊόντων και υπηρεσιών στο συντομότερο δυνατό χρόνο.\nΗ εταιρεία μας εξυπηρετεί ένα ευρύ φάσμα πελατών όπως αλυσίδες σουπερμάρκετ, καταστήματα HO.RE.CA, κρεοπωλεία, μικρά παντοπωλεία καθώς και διάφορους επαγγελματίες λόγω της μεγάλης ποικιλίας προϊόντων που διαθέτει.\nΟι πελάτες μας κατανέμονται σε όλους τους νομούς της Βόρειας Ελλάδας καθώς και στους νομούς Λέσβου, Κέρκυρας, Χίου μέσω ειδικών συνεργατών. Ταυτόχρονα, σημαντικό μέρος των προϊόντων μας ταξιδεύει στην αγορά του εξωτερικού σε χώρες όπως: Γερμανία, Σουηδία, Βέλγιο καθώς και σε χώρες των Βαλκανίων.\nΣτα πλαίσια της φιλοσοφίας μας, στηρίζουμε τον Έλληνα Παραγωγό, αγοράζοντας μεγάλο αριθμό προϊόντων της ελληνικής γης αναδεικνύοντας την ποιότητα τους τόσο στο εσωτερικό όσο και στο εξωτερικό.\nΠολλά από τα αρωματικά φυτά καλλιεργούνται σε ιδιόκτητες εκτάσεις, με τον πιο σύγχρονο μηχανολογικό εξοπλισμό.\nH εταιρεία μας διατηρεί σύστημα υγιεινής & διασφάλισης ποιότητας HACCP & ISO 9001.\nΣτεγαζόμαστε σε χώρο 10.000 τ.μ. με έδρα το Λαγκαδά Θεσσαλονίκης. Υπάρχουν όλες οι κτιριακές υποδομές για να φιλοξενήσουν όλα τα μηχανήματα της επεξεργασίας αρωματικών φυτών μπαχαρικών και εμβαπτιζόμενων αφεψημάτων αλλά και να αποθηκεύσουν επαρκώς όλα τα προϊόντα τα οποία επεξεργάζεται, παράγει εμπορεύεται και διανέμει η εταιρεία μας.\nΗ εταιρεία έχει δώσει μεγάλη βαρύτητα στην εκπαίδευση, εξέλιξη αλλά και στην ανάπτυξη του ανθρώπινου δυναμικού που ταυτόχρονα με την διαρκή αναβάθμιση του μηχανολογικού εξοπλισμού είναι σε θέση να προσφέρει την καλύτερη δυνατή ποιότητα προϊόντων και υπηρεσιών στο συντομότερο δυνατό χρόνο.\nΣτο χώρο της παραγωγής υπάρχουν 35 μηχανήματα, 17 μηχανήματα επεξεργασίας μπαχαρικών, 7 μηχανήματα επεξεργασίας ξηρών καρπών 11 μηχανήματα τυποποίησης μπαχαρικών και ξηρών καρπών, 2 φούρνοι ψησίματος και 6 θάλαμοι συντήρησης.\nΟ υπερσύγχρονος εξοπλισμός μάς δίνει την δυνατότητα για παροχή υπηρεσιών Private Label στους πελάτες μας, του εσωτερικού και εξωτερικού διευρύνοντας τις δυνατότητες εξυπηρέτησης και συνεργασίας.\nΗ εταιρεία μας διαθέτει ιδιόκτητο στόλο οχημάτων που αριθμεί πάνω από 25 φορτηγά αυτοκίνητα και μας παρέχει τη δυνατότητα να φτάνουμε γρήγορα και αποτελεσματικά, μεταφέροντας τα προϊόντα με τον πιο ασφαλή τρόπο ακόμα και στα πιο απομακρυσμένα σημεία.\n3o χλμ. Λαγκαδά - Σοχού\nΛαγκαδάς Τ.Κ. 57200\nΤηλέφωνο.: 23940 25000\nΦαξ: 23940 23136\nemail: info@alco.com.gr - info@al-co.gr\npowered by SOFTWeb - Adaptive I.T. Solutions © 2019 ΑL-CO, all rights reserved


Ένταση στη τηλεδιάσκεψη για τις διακοπές του ηλεκτρικού ρεύματος (video)\nΣήμερα Πέμπτη 12 Αυγούστου στις 11 π.μ. συναντήθηκαν διαδικτυακά οι Δήμαρχοι Κω, Καλύμνου, Λέρου, Λειψών και Τήλου με τον Πρόεδρο του Διοικητικού Συμβουλίου της ΔΕΗ κ. Στάσση, τον Αναπληρωτή Διευθύνοντα Σύμβουλο κ. Κοπανάκη και τον Διευθυντή Νήσων κ. Γεώργιο Σημαντηράκη.\nΣυνέντευξη Τύπου του Πρωθυπουργού Κυριάκου Μητσοτάκη (Live)\nΠοια είναι η στήριξη της Κυβέρνησης και της Περιφέρειας Ν. Αιγαίου προς τις νησιωτικές επιχειρήσεις, όταν τα ποσά του Προγράμματος «ΝΗΣΙδΑ» είναι ως και 100% κατασχόμενα;\nΟ Τομεάρχης Ναυτιλίας και Νησιωτικής Πολιτικής του ΣΥΡΙΖΑ-ΠΣ, Νεκτάριος Σαντορινιός, και ο Τομεάρχης Ανάπτυξης και Επενδύσεων, Αλέξης Χαρίτσης, κατέθεσαν Ερώτηση προς τους Υπουργούς Ανάπτυξης & Επενδύσεων και Εργασίας & Κοινωνικών Ασφαλίσεων, αναφορικά με τις παρακρατήσεις οι οποίες επιβάλλονται στα ποσά των δικαιούχων από το Πρόγραμμα ΝΗΣΙδΑ.\nΚορωνοϊος (11.08.21): 99 νέα κρούσματα στην Π.Ε. Ρόδου - 11 στην Π.Ε. Καλύμνου – 11 στην Π.Ε. Κω\nΓρηγόρης Ρουμάνης - διοικητής του Γενικού Νοσοκομείου Ρόδου: «Ο ΚΟΡΩΝΟΪΌΣ ΕΙΝΑΙ ΑΚΟΜΗ ΑΝΑΜΕΣΑ ΣΑΣ»\nΜεγάλη διασπορά του κορωνοϊού στη Ρόδο παρατηρείται τις τελευταίες εβδομάδες. Αυτό δήλωσε στους δημοσιογράφους ο διοικητής του Γενικού Νοσοκομείου Ρόδου κ. Γρηγόρης Ρουμάνης, ο οποίος επέστησε την προσοχή σε όλους να τηρούν τα μέτρα προστασίας και να εμβολιάζονται.


Κωδικός προϊόντος:SKL1870BI Σε αποθεμα\nΚερδίστε 100 Shop & Win Points με αυτή την αγορά. Γυναικείο κομψό πουκάμισο. Συλλογή: Φθινόπωρο-Χειμώνας 2015/16. Χρώμα: Λευκό. Σύνθεση: 100% Πολυεστέρας.\nΤο μοντέλο είναι 178 εκατοστά ύψος και μέγεθος 36.\nΓυναικείο κομψό πουκάμισο. Συλλογή: Φθινόπωρο-Χειμώνας 2015/16. Χρώμα: Λευκό. Σύνθεση: 100% Πολυεστέρας.


Κορωνοϊός: Ποια σκληρά μέτρα «πέφτουν» στο τραπέζι - Paranoid.gr\nΣύμφωνα με το επικρατέστερο σενάριο, στη χώρα μας – αν κριθεί απαραίτητο – θα εφαρμοστούν μέτρα που έχουν ήδη δοκιμαστεί σε άλλες χώρες της Ευρώπης ή του κόσμου. Μέτρα που ενισχύουν τον κοινωνικό περιορισμό, που προβλέπουν ακόμη αυστηρότερη επιτήρηση και εισάγουν σκληρές ποινές για παραβάτες.\nΟλική απαγόρευση της κυκλοφορίας όπως έχει επιβληθεί στην Αλβανία. Οι πολίτες έχουν δικαίωμα μετακίνησης από τις 5 το πρωί ως τη 1 το μεσημέρι, ώρες κατά τις οποίες παραμένουν ανοιχτά σουπερμάρκετ, φαρμακεία και τράπεζες.\nΔυνατότητα εξόδου για σωματική άσκηση ή σε περιορισμένη απόσταση από το σπίτι για περιορισμένο χρόνο και μόνο μία φορά την ημέρα. Στη Γαλλία επτρέπεται άσκηση σε ακτίνα ενός χιλιομέτρου από την οικία, για έως μία ώρα. Αυτό μπορεί να γίνει μόνο μία φορά την ημέρα όπως και στη Βρετανία. Οποιος θέλει να ασκηθεί, θα πρέπει να είναι μόνος. Στη Λομβαρδία και την Εμίλια Ρομάνα η σωματική άσκηση – ακόμη και ο περίπατος – έχει απαγορευτεί πλήρως.\nΚλείσιμο επιχειρήσεων και πλήρης αναστολή κάθε μη κομβικής παραγωγικής δραστηριότητας.\nΑναστολή λειτουργίας λαϊκών αγορών, εκτός από τις περιοχές όπου αυτές αποτελούν τη βασική πηγή τροφοδοσίας του πληθυσμού. Αποφασίστηκε στη Γαλλία.\nΚλείσιμο εκκλησιών και λοιπών θρησκευτικών τεμενών, όπως ισχύει στο Λος Άντζελες, την Κύπρο και αλλού.


Αυτή είναι η νέα έκδοση του προενισχυτή phono της Transrotor. Ονομάζεται 8.2 MC Sym.\nΗ Trigon παρουσίασε το media player/streamer Chronolog (επάνω), το οποίο εκτός των κλασικών λειτουργιών προσφέρει τη δυνατότητα του buffering ενός CD σε εσωτερικό SSD (για απλή αναπαραγωγή ή ripping. Ακριβώς από κάτω βρίσκεται ο προενισχυτή Dialog και το συμβατικό CD player της εταιρίας, το Recall II.\nH Trinnov επέδειξε τον επεξεργαστή Altitude 32, το νεώτερο προϊόν της το οποίο αναμένεται στην αγορά τον Σεπτέμβριο. Είναι προσανατολισμένος στα συστήματα οικιακού κινηματογράφου (όντας και προενισχυτής/αποκωδικοποιητής) με εισόδους HDMI και τους αλγόριθμους διόρθωσης της ακουστικής της εταιρίας. Ακριβώς από κάτω, βρίσκεται ο γνωστός Magnitude 32.\nΗ εταιρία επέδειξε επίσης τον κορυφαίο επεξεργαστή/προενισχυτή της για δικαναλικά συστήματα, τον Amethyst...\n... και την τελευταία, αναβαθμισμένη έκδοση του ειδικού μικροφώνου που χρησιμοποιεί για τις μετρήσεις που είναι απαραίτητες για την λειτουργία των συσκευών της.\nΗ νέα έκδοση του line conditioner της Tsakiridis Devices, Athina, προσφέρει συνολικά δέκα εξόδους (με φίλτρα, απομονωμένες και direct) καθώς και προαιρετική δυνατότητα διόρθωσης του συντελεστή ισχύος. Η συσκευή διαθέτει οθόνη όπου προβάλλονται οι παράμετροι της τροφοδοσίας και μπορεί να στείλει στοιχεία σε smartphone μέσω ειδικής εφαρμογής.\nΗ ελληνική εταιρία επέδειξε επίσης το πρωτότυπο ενός πολύ ευέλικτου, ψηφιακά ελεγχόμενου δοκιμαστικού λυχνιών το οποίο προσδιορίζει παραμέτρους για εξαρτήματα χαμηλού σήματος ή ισχύος και μπορεί να τρέξει scripts pass/fail με βάση τις επιλογές του χρήστη.\nΟ Zeus είναι ένας πολύ φροντισμένος προενισχυτής phono της Tsakiridis, με πλήρεις δυνατότητες ρύθμισης των παραμέτρων εισόδου για κεφαλές κινητού πηνίου και κινητού μαγνήτη. Βασίζεται σε λυχνία 6DJ8 και χρησιμοποιεί υψηλής ποιότητα παθητικά εξαρτήματα.\nΤέλος, η εταιρία επέδειξε τον Dionysos, έναν παθητικό προενισχυτή με δύο εισόδους και δύο εξόδους ο οποίος διαθέτει εξασθενητή υλοποιημένο με ποτενσιόμετρο της Alps και τους απαραίτητους διακόπτες ώστε να μπορεί να χρησιμοποιηθεί ως συσκευή σύγκρισης A/B.\nΤο πάντα εντυπωσιακό Anima της ελληνικής Tune Audio...\n... συνοδεύτηκε από το ανάλογων διαστάσεων sub του, το Pulse.\nO Van Den Hul παρουσίασε εφέτος το πρώτο προϊόν του με τεχνολογία CNT (Carbon NanoTube) της οποίας τον βασικό αγωγό είχε επιδείξει την τελευταία χρονιά. Επίσης, δεν έκρυψε την, εκπεφρασμένη άλλωστε, συμπάθειά του για τα Akiko tuning sticks. Εδώ φαίνεται ένα Gem AJ Gold.\nΗ εταιρία επέδειξε επίσης τον προενισχυτή phono Grail SB ο οποίος χρησιμοποιεί παθητικό δικτύωμα LCR για την αποέμφαση RIAA και αυτόματη προσαρμογή στην αντίσταση της κεφαλής.\nΜε στόχο τον εορτασμό των 20 ετών της, το 2015, η Verity Audio παρουσίασε για πρώτη φορά το νέο Parsifal Anniversary, με διαφορές στην κατασκευή και την στήριξη της καμπίνας (χρησιμοποιείται πλέον το ειδικό σύστημα της Verity και όχι ακίδες) καθώς και στη σχεδίαση των φίλτρων.\nΈνας από τους μεγαλύτερους τελικούς που έχουμε δει, είναι ο MP-S201 που παρουσίασε η Vitus Audio εφέτος. Πρόκειται περί ενός θηρίου 125 κιλών με μετασχηματιστές 4.5kVA και πυκνωτές 1.2F (Φαράντ, σκέτο). Χρησιμοποιεί ενεργό έλεγχο της πόλωσης (σε τάξη Α) και αποδίδει 700/1400W σε φορτία 8/4Ω. Υπάρχει και σε μεγάλη ποικιλία χρωμάτων...\nΗ Viva audio κέρδισε, σύμφωνα με αξιόπιστες πληροφορίες, τις εντυπώσεις με τον πρώτο της ενισχυτή ακουστικών των Egoista (για την επιλογή του ονόματος, +1 πόντος...).\nΗ εταιρία επέδειξε, επίσης, το Numerico ένα CD player το οποίο μπορεί να χρησιμοποιηθεί και ως DAC.\nΗχείο της σειράς Giya της Vivid Audio. Τα προϊόντα της εταιρίας πάντα τραβούν την προσοχή.\nΗ χαρακτηριστική δομή τους κάνει τα καλώδια της Vovox να ξεχωρίζουν εύκολα. Εδώ, τα καλώδια ηχείων της σειράς Vocalis.\nΗ Voxativ έπαιξε εφέτος με το Ampeggio Due...\n...το οποίο οδηγήθηκε από τα ενισχυτικά της, ήτοι τον προενισχυτή Pre και τους μονομπλόκ Mono.\nΈνας από τους δύο τελικούς ενισχυτές που παρουσίασε η Wadia εφέτος, ο 300, είναι ένας μονομπλόκ που αποδίδει, μέσω διακοπτικού σταδίου εξόδου 300W8Ω. Μια, υποθέτουμε απλή, αλλαγή στην συνδεσμολογία της εξόδου οδηγεί στον 150, έναν δικαναλικό τελικό που αποδίδει 150W ανά κανάλι σε φορτία 8Ω.\nΗ εταιρία επέδειξε, επίσης, τον κορυφαίο της (αν και κάπως συντηρητικό σε προδιαγραφές) μετατροπέα, 321 ο οποίος υποστηρίζει PCM μέχρι 32bit/192kHz μέσω θύρας USB.\nTo Concerto Grosso είναι το κορυφαίο πλατό της Γερμανικής Wagner Audio. Μπορεί να φιλοξενήσει μέχρι τρεις βραχίονες (με δυνατότητα για 12ιντσους) έχει αυξημένη μάζα (50kg) και η μετάδοση της κίνησης γίνεται μέσω ιμάντα. Ο κινητήρας του είναι ηλεκτρονικά ελεγχόμενος.


Κινητοποίηση στη Δ/νση Π.Ε. Β΄Αθήνας για τις μετακινήσεις των μαθητών Πέμπτη 21 Ιουνίου , 12 το μεσημέρι – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Ο ΠΕΡΙΚΛΗΣ"\nΘέμα : Κινητοποίηση στη Δ/νση Π.Ε. Β΄Αθήνας για τις μετακινήσεις\nΠέμπτη 21 Ιουνίου , 12 το μεσημέρι\nΤο Δ.Σ. του Συλλόγου Εκπαιδευτικών Π.Ε. « Ο ΠΕΡΙΚΛΗΣ » θα πραγματοποιήσει την Πέμπτη 21 Ιουνίου 2018 και ώρα 12:00 συνάντηση με τον Δ/ντή Εκπαίδευσης και την Προϊσταμένη Εκπαιδευτικών Θεμάτων της Διεύθυνσης Π.Ε. Β΄Αθήνας με θέμα τις μετακινήσεις μαθητών του δημοτικού και του νηπιαγωγείου σε σχολεία εκτός των γεωγραφικών ορίων που ανήκουν, την εξεύρεση αιθουσών\nδιδασκαλίας και τη δημιουργία νέων σχολικών κτιρίων για μόνιμη λύση στο πρόβλημα της σχολικής στέγης .\nΚαλούμε τους συναδέλφους , τους Συλλόγους και τις Ενώσεις Γονέων να παραστούν στην κινητοποίηση .\nΚΑΜΙΑ ΜΕΤΑΚΙΝΗΣΗ ΜΑΘΗΤΗ\nΚΑΘΕ ΜΑΘΗΤΗΣ ΣΤΟ ΣΧΟΛΕΙΟ ΤΗΣ ΓΕΙΤΟΝΙΑΣ ΤΟΥ


Η γιορτή της Παναγίας Φανερωμένης στην Σύρο - Cyclades24\nΑρχική ΣΥΡΟΣ ΕΠΙΚΑΙΡΟΤΗΤΑ Η γιορτή της Παναγίας Φανερωμένης στην Σύρο\nΜέσα σε ιδιαίτερες συνθήκες, κορυφώθηκε ο εορτασμός της Παναγίας Φανερωμένης, χθες το απόγευμα, με το αρχιερατικό συλλείτουργο που τελέστηκε στην πλατεία του ιερού Προσκυνήματος, από τον Σεβασμιότατο Επίσκοπο π.Πέτρο Στεφάνου, τον ιερό κλήρο και τους ιερομονάχους του νησιού, και τον ιεροκήρυκα π. Γιώργου Παλαμάρη και τη συμμετοχή πολλών πιστών.\nΣ’ αυτόν τον ιδιαίτερο εορτασμό, μέσα σε συνθήκες υγειονομικής προστασίας, συγκεντρωμένοι, μπροστά στο εικόνισμά της Παναγίας Μητέρας μας, την ικετεύσαμε και ζητήσαμε τη μεσιτεία της στο λατρευτό της Γιο, για να απελευθερώσει τον καθένα μας από τα δικά του δεσμά.\nΟ καλός καιρός ευνόησε για να τελεστούν όλες οι ιεροτελεστίες στην πλατεία του προσκυνήματος, καθ’ όλο το οκταήμερο, χωρίς να υπολείπονται σε κατάνυξη, σιωπή και ευλάβεια.\nΔΙΑΒΑΣΤΕ ΕΠΙΣΗΣ: Η Παγκόσμια διάκριση του Κοκολαντωνάκη και το ευχαριστώ στο Σεβασμιώτατο Μητροπολίτη Σύρου\nΣτη διάρκεια του χθεσινού πρωϊνού τελέστηκαν τρεις θείες λειτουργίες, από τους π.Αντώνιο Βουτσίνο και π.Νίκο Ρούσσο η πρώτη, από τον π. Γεώργιο Παλαμάρη η δεύτερη και η τρίτη από τον Σεβασμιότατο επίσκοπο πρώην Σύρου π. Φραγκίσκο Παπαμανώλη, με τη συμμετοχή πολλών πιστών.\nΣτην πανηγυρική θεία λειτουργία παραβρέθηκε ο εκπρόσωπος του Σεβασμιοτάτου Μητροπολίτη Σύρου κου Δωροθέου Β, ο βουλευτής Κυκλάδων κ. Φόρτωμας, ο Δήμαρχος Σύρου Ερμούπολης κ. Νίκος Λειβαδάρας, ο αντιδήμαρχος κ. Μηνάς Αλιφραγκής και ο πρόεδρος Κοινότητας Άνω Σύρου κ. Πέτρος Ραουζαίος.\nΟ Σεβασμιότατος Επίσκοπος π.Πέτρος Στεφάνου, στην ομιλία του τόνισε πως ζούμε αναμφισβήτητα σε μια δύσκολη εποχή για την ανθρωπότητα. Για εμάς όμως που πιστεύουμε στον Ιησού Χριστό, εμείς που ακούμε το Λόγο του, που προσπαθούμε να ζούμε σύμφωνα με το ευαγγέλιο, η ελπίδα δεν μπορεί να λείπει από την καρδιά μας.\nΔΙΑΒΑΣΤΕ ΕΠΙΣΗΣ: Έφυγε από κοντά μας η Βενέτα Παλαμάρη\nΕίναι ο κατάλληλος καιρός να στρέψουμε το βλέμμα μας στην Παναγία, να ζητήσουμε τη δική της μεσιτεία και τη χάρη να μιλά διαρκώς στην καρδιά μας, για να μας υπενθυμίζει να ακούμε τα λόγια του Γιου της.\n(Η ομιλία του Σεβασμιοτάτου Πέτρου, είναι διαθέσιμη ΕΔΩ).\nΣτο τέλος της τελετής, ο λειτουργός του προσκυνήματος π. Νικόλαος Ρούσσος, από κοινού με τον π.Αντώνιο Βουτσίνο, διαχειριστή του προσκυνήματος, ευχαρίστησαν εγκάρδια τον ιεροκήρυκα π. Γεώργιο Παλαμάρη, εφημέριο του Μητροπολιτικού Ναού της Υπαπαντής στη Χώρα Νάξου, για την ιδιαίτερη πνευματική συμβολή του στον εορτασμό της Παναγίας Φανερωμένης. Ακολούθως ευχαρίστησε τη Δημοτική αρχή καθώς και τους ιδιώτες που πρόσφεραν υπηρεσίες, κόπο αλλά και άνθη, για να κάνουν πιο όμορφη τη γιορτή της Φανερωμένης.\nΔΙΑΒΑΣΤΕ ΕΠΙΣΗΣ: Τι αναφέρει η αστυνομία για το θάνατο του Δημήτρη Δούλφη κοντά στο γηροκομείο των Ταλάντων


ΠΑΟΚ: Δυσκολίες για το "4", τι "παίχθηκε" με Χόλογουελ, ελπίδες και στην... Τουρκική κρίση - Βasketplus\nα1, Κεντρικό 2, λυκογιαννης, ΠΑΟΚ, χολογουελ\nΗ αναζήτηση συνεχίζεται, ωστόσο στον ΠΑΟΚ δυσκολεύονται και αγχώνονται με τις μέρες να περνούν και την διαβολοβδομάδα, με την οποία αρχίζει ο Δεκέμβριος, να πλησιάζει.\nΟι προτάσεις που έχει δεχθεί η ομάδα για βασικό 4άρι περιλαμβάνουν παίκτες από… κάτω ράφια, παίκτες που προέρχονται από αδύναμα πρωταθλήματα και οι οποίοι είτε είναι ελεύθεροι, είτε πρόκειται να αποχωρήσουν από τις ομάδες τους.\nΓια παράδειγμα δεν θα μπορούσε να ικανοποιήσει ο Λιθουανός Γιόγκελα (2.01) ή ο Αμερικανός Κλίβελαντ (30, 2.03) που αποχώρησε από την Ουγγρική Ατομερόμου (ισόβαθμη στην τελευταία θέση) των 12.4 πόντων, ριμπάουντ και 1.3 ασίστ σε 30΄. Σε αυτό το επίπεδο κυμαίνονται οι περισσότεροι.\nΠολλές εναλλακτικές δεν έχουν στο “Παλατάκι”, ελπίζουν και στη τύχη αλλά και σε… πολιτικοοικονομικές καραμπόλες. Μια τέτοια μπορεί να εξελιχθεί στην Τουρκία με την όλο και πιο βαθιά στην κρίση οικονομία της χώρας (δραματική υποτίμηση του νομίσματος έναντι του δολαρίου) να υπάρχει ενδεχόμενο να οδηγεί στην έξοδο αρκετούς Αμερικανούς.\nΦαίνεται όμορφο παραμυθάκι, αλλά κάθε άλλο… Και δεν είναι η πρώτη φορά που μπορεί να γίνει κάτι τέτοιο την τελευταία 5ετία. Οι μισές (από τις πολλές και γνωστές) Τουρκικές ομάδες που βρίσκονται στην μαύρη λίστα του ΒΑΤ διαλύθηκαν στην διάρκεια εκείνης της πρώτης κρίσης.\nΒέβαια αυτό ως ενδεχόμενο παραμένει θεωρητικό, αν και στον ΠΑΟΚ δεν θα έλεγαν όχι-λόγου χάρη-για τον Πέιτον Όλντριτζ (26, 2.03) της Πετκίμ. Καλά συμβόλαια τρία χρόνια στην Τουρκία, αλλά…η κρίση και η ταχύτητα. Δεν ψάχνει μόνο ο ΠΑΟΚ ψηλούς.\nΗ ίδια κρίση θα μπορούσε να στείλει (αργότερα) ακόμα και τον Χόλογουελ στο Παλατάκι, συμπάθεια του Λυκογιάννη από πέρσι, όπως είχαμε αποκαλύψει στο “Μένουμε μπάσκετ” του Basketplus.\nΑνάλογα (αποκάλυψη μας σε σχετικό τουίτ προχθές) και το οτι ο παίκτης δεν έχει το ΟΚ της ομάδας του για να αποχωρήσει. Οι Τούρκοι, μετά το αρχικό τους “ναι” με ένα μήνα αποζημίωση, μετάνιωσαν, κάτι που είχε οδηγήσει τον ΠΑΟΚ σε συμφωνία με τον παίκτη. Φημολογία στα 12 χιλ. δολάρια το μήνα από την αρχική πρόταση των 8… Προς το παρόν αυτό το θέμα δεν προχωρά.\nΣε κάθε περίπτωση ο Λυκογιάννης προσπαθεί να μαζέψει τα κομμάτια του υπάρχοντος ρόστερ. Ο Γκρίφιν θα κάνει την Δευτέρα μαγνητική για να φανεί πόσο υποχώρησε το αιμάτωμα στην περόνη, ο Τζόουνς μπαίνει από Δευτέρα (Κυριακή τελειώνει η καραντίνα του), ο Κάρτερ δεν υπολογίζεται βέβαια, αλλά…\nΟ γιατρός του ΠΑΟΚ τον σύστησε σε έναν νευρολόγο, ο οποίος ακούστηκε οτι μπορεί να τον έχει έτοιμο σε ένα μήνα, φροντίζοντας την “γερή” κήλη στην σπονδυλική στήλη. Ακόμα κι έτσι η ομάδα θα τον αντικαταστήσει. Τι θα γίνει σε ένα ή δύο μήνες… ούτε στο μαντείο των Δελφών τέτοιος χρησμός. Προς το παρόν κάνα δίμηνο μπορεί να λείψει και ο Χριστοδούλου που κτύπησε στον ώμο και θα κάνει εξετάσεις.\nΣτο μεταξύ όπως είχε αποκαλύψει το Basketplus, το αίτημα της ΚΑΕ ΠΑΟΚ για να γίνει το ντέρμπι με τον Άρη μια μέρα μετά την αρχικά προγραμματισμένη (η ομάδα επιστρέφει Πέμπτη από την Πόλη και περιμένει Σάββατο τους “κιτρίνους”), απορρίφθηκε. Αντίθετα στην Τουρκία η Γαλατάσαραϊ διευκολύνθηκε.\nΚαι δύο ματς πρωταθλήματος θα παίξει την επόμενη εβδομάδα για να κρατήσει ρυθμό και το 2ο προγραμματίστηκε για Παρασκευή (3/12) και όχι Σαββατοκύριακο (4-5/12), ώστε η “Τσιμ-Μπομ” να είναι ξεκούραστη στο ματς της Τετάρτης (8/12) με τον ΠΑΟΚ. Έτσι η Γαλατά παίζει την Τρίτη (30/11) με την Μπεσίκτας, την Παρασκευή (3/12) πηγαίνει στην Σμύρνη για το παιχνίδι με την Καρσίγιακα και θα έχει 4 άνετες μέρες πριν την μάχη με τον Δικέφαλο.\nΚαι ο ΠΑΟΚ; Ταξίδι την Παρασκευή στην Πάτρα, επιστροφή ξημερώματα Κυριακής, Τρίτη πτήση για Πόλη, επιστροφή Πέμπτη και μιάμισι μέρα ξεκούρασης, προετοιμασίας και διαβάσματος για το “κλασσικό”…\n* Μια σκέψη που έκαναν οι άνθρωποι της ομάδας-όταν η αναζήτηση αφορούσε σέντερ-ήταν η μετακίνηση του Τζόουνς στο “4”. Δεν αποκλείεται να το… ξανατσεκάρουν τώρα που έφυγε ο Μαλίκ Ντάιμ (έπαιξε στο Λαύριο) από το Ισραήλ.\nΠΡΟΗΓΟΥΜΕΝΟ ΑΡΘΡΟΠΑΟΚ: Η νέα κατάσταση στο ρόστερ, ο Κάρτερ, το 4άρι και το μέλλον\nΕΠΟΜΕΝΟ ΑΡΘΡΟ“Πλούσιο” το απουσιολόγιο στον ΠΑΟΚ!


Ερμιόνη Μονοκατοικία 80 τ.μ. - 1153278 - Skouras Real Estate - Μεσιτικό Γραφείο - Ναύπλιο & Καλαμάτα\nΑρχική σελίδα » Κατηγορίες Ακινήτων » Κατοικίες » Μονοκατοικίες » Ερμιόνη Μονοκατοικία 80 τ.μ.\nΕρμιόνη Μονοκατοικία 80 τ.μ.\nΜονοκατοικία προς Πώληση Ερμιόνη Αργολίδα\n210.000 € 80.00 τ.μ.\nΜε ανεμπόδιστη πανοραμική θέα στη θάλασσα πωλείται πέτρινη μονοκατοικία 2 επιπέδων. Πρόκειται για μια μονοκατοικία με μοντέρνα αισθητική και καταπράσινο περιβάλλοντα χώρο, ο οποίος εκτείνεται σε 1100τμ με πέτρινη περιμετρική περίφραξη, στον εξωτερικό χώρο θα συναντήσουμε μεγάλους χώρους πρασίνου, μια ξύλινη πέργκολα και πολλές θέσεις στάθμευσης, αξίζει ακόμα να σημειώσουμε ότι υπάρχει η δυνατότητα για μελλοντική κατασκευή πισίνας. Στο πρώτο επίπεδο της κατοικίας συναντάμε μια ενιαία κουζίνα με σαλόνι που περιλαμβάνει ενεργειακό τζάκι και 1 wc. Ανεβαίνοντας στο δεύτερο επίπεδο θα συναντήσουμε 2 κρεβατοκάμαρες, 1 μπάνιο και 1 σοφίτα. Αξίζει να αναφέρουμε πως και από τα 2 δωμάτια υπάρχει πρόσβαση στο μπαλκόνι, όπου μπορούμε να απολαύσουμε την πανέμορφη θέα προς τη θάλασσα. Η κατοικία απέχει 2,5 χιλιόμετρα από την Ερμιόνη και 4 χιλιόμετρα από την παραλία της Δάρδιζας. Εξοχική κατοικία. Επιλεγμένο ακίνητο. Skouras Real Estate Μεσιτικό γραφείο στο Ναύπλιο Δερβενακίων & Θεσσαλονίκης, Τ.Κ 21100 Μέλος ΕΠΠΑ, ΣΜΑΑΣΑ, CEI, NAR Τηλ. Κέντρο: 27520-29529 Κιν.: 6946063482 tom@skourasrealestate.gr Υπεύθυνος Ακινήτου: Αναστάσης Κίκιλης\nΜέγεθος ακινήτου1100.00 τ.μ.\nΜονοκατοικίες με Θέα τη θάλασσα Ακίνητα με Θέα τη θάλασσα Μονοκατοικίες με Τζάκι Μονοκατοικίες με Σοφίτα Μονοκατοικίες με 2+ Υπνοδωμάτια Ακίνητα με 2+ Υπνοδωμάτια Μονοκατοικίες από 80.00 τ.μ. Μονοκατοικίες έως 80.00 τ.μ. Μονοκατοικίες προς Πώληση Κατοικίες προς Πώληση Μονοκατοικίες Ερμιόνη Μονοκατοικίες προς Πώληση Ερμιόνη Μονοκατοικίες Αργολίδα Μονοκατοικίες προς Πώληση Αργολίδα Μονοκατοικίες Πελοπόννησος Μονοκατοικίες προς Πώληση Πελοπόννησος Μονοκατοικίες Ελλάδα Μονοκατοικίες προς Πώληση Ελλάδα\nΑχλαδίτσα, Ερμιόνη Μονοκατοικία 180 τ.μ.\nΑχλαδίτσα, Ερμιόνη Αργολίδα\nΚουβέρτα, Ερμιόνη Μονοκατοικία 214 τ.μ.


Εκπαιδευμένοι στο οίδημα: Το δάγκωμα του πελαργού!\nΌλα ξεκίνησαν με τεκίλα και τσάι ροδάκινο λίγο μετά τα μεσάνυχτα, έναν Ιούνιο, στο φρούριο. Ποιος να μου το' λεγε πως οχτώ χρόνια μετά θα γινόμασταν γονείς; Η sophie_jamaica μάνα, κι όμως δεν μου έκατσε, δεν έγινε τυχαία, ήταν μια απόλυτα συνειδητή επιλογή, που την θελήσαμε, την προσπαθήσαμε και ήρθε! Ήρθε κι από ότι φαίνεται μας βρήκε έτοιμους, όσο έτοιμος μπορεί να είναι κανείς μπροστά σε αυτή την απόλυτη, καθολική αλλαγή που θέλοντας και μη με κάποιο τρόπο ο εαυτός σου παύει να αποτελεί προτεραιότητα.\nΗ περίοδος της εγκυμοσύνης όπως και όλα που ακολούθησαν ήταν για εμένα μια πρωτόγνωρη εμπειρία, ένα σχετικά ανώδυνο ταξίδι που με βρήκε ήρεμη σωματικά και πνευματικά, παρέα με τους καλύτερους που μπορούσα να έχω στο πλάι μου, τον μπαμπά σου και την υπέροχη γιατρό μας Βαρβάρα Τσιμπόλη που τα χεράκια της σε έφεραν στον κόσμο.\nΉσουν Εγγλέζα, δυο Οκτώβρη ήταν η Π.Η.Τ(Πιθανή Ημερομηνία Τοκετού), δυο ήρθες με χάρη και ακρίβεια σαν ελβετικό ρολόι, συμπληρώνοντας έτσι και τις σαράντα εβδομάδες κύησης. Όσο ξέγνοιαστη ήμουν σε όλη την διάρκεια της εγκυμοσύνης άλλο τόσο αγχωμένη κατέληξα όσο πλησίαζε η Π.Η.Τ κι εσύ δεν έλεγες να φανείς. Αν και είχα τη διαβεβαίωση της γιατρού μας πως θα σε περιμέναμε όσο χρειαστεί μέσα στα επιτρεπτά όρια πάντα, το μυαλό μου άρχισε να κατακλύζεται από παιδαριώδεις φόβους, πως δε θα ερχόσουν φυσιολογικά, πως θα κάναμε τεχνητούς πόνους και θα σε βιάζαμε να βγεις χωρίς να το θέλεις και όλο αυτό μπορεί να κατέληγε σε μια ανεπιθύμητη καισαρική. Τελικά όλοι αυτοί οι φόβοι δεν κράτησαν για πολύ, δεν τους άφησες εσύ να κρατήσουν, ήρθες.\nΚυριακή, εφτά η ώρα το απόγευμα , πρώτη Οκτώβρη, ένιωσα τον πρώτο πόνο. Μπορεί να μην είχα γεννήσει ποτέ πριν στη ζωή μου αλλά δεν ήταν καθόλου δύσκολο να αναγνωρίσω τον πόνο. Ήταν πρωτόγνωρος, έφευγε και ερχότανε και όσο περνούσε η ώρα γινότανε ακόμα πιο δυνατός. Κρατήθηκα έτσι μέχρι τις 3:00 το πρωί, μετά πήγαμε στην κλινική. Όταν έφτασα εκεί μου είπανε ότι είχα δρόμο ακόμα μπροστά μου μέχρι να γεννήσω, δεν είχα ακόμα καθόλου διαστολή. Επέλεξα να γυρίσω στο σπίτι μιας και ήμασταν πολύ κοντά. Επέστρεψα ξανά στην κλινική 15:30 αυτή τη φορά με διαστολή κοντά στο τέσσερα, να κλαίω με λυγμούς και να παρακαλάω για μια επισκληρίδιο.\nΝαι ξέρω πριν το έπαιζα σκληρή κι έλεγα εγώ δεν θέλω να κάνω επισκληρίδιο, η πραγματικότητα τελικά ήταν πολύ διαφορετική. Βγάζω το καπέλο σε όλες εκείνες τις γυναίκες που γέννησαν και γεννούν όχι απλά φυσιολογικά αλλά φυσικά, εγώ μετά από τόσες ώρες πόνου και με την ένταση του όλο και να αυξάνεται δεν ξέρω πραγματικά αν θα άντεχα άλλο. Μετά τη ντόπα και μέχρι τις 22:25 που τελικά γέννησα όλα κύλησαν πολύ διαφορετικά, βασικά χωρίς σχεδόν καθόλου πόνο, ούτε και κατά την διάρκεια του τοκετού δεν πονούσα και η κραυγή που συνόδευσε τον ερχομό σου στον έξω κόσμο ήταν απλά μια ανάσα λύτρωσης.\nΗ μεγάλη ώρα είχε έρθει, η μια από τις δύο μαίες μου είπε "Σοφία κοίτα κάτω να δεις την κόρη σου" και σε αντίκρισα για πρώτη φορά αναδυόμενη Αφροδίτη, η ομορφιά σου επιβεβαιώθηκε καλύτερα όταν σε ακούμπησαν πάνω μου, βέβαια δεν ξέρω αν έχει και καμία σημασία και το πιο άσχημο μωρό του πλανήτη να ήσουνα η αγάπη μου για εσένα θα ήταν ακριβώς το ίδιο απερίγραπτη.\nΚάπου εδώ νιώθω την ανάγκη να ανοίξω μια παρένθεση και να σου πω δυο λόγια για τη γυναικολόγο που βοήθησε να σε φέρουμε στον κόσμο. Σε όλη την διάρκεια της εγκυμοσύνης αλλά και κατά την διάρκεια του τοκετού ήταν άψογη,υποστηρικτική, παρούσα. Πραγματικά νιώθω ότι ήταν η πιο επιτυχημένη επιλογή της ζωής μου, καλά εντάξει, η δεύτερη πιο πετυχημένη επιλογή, η πρώτη ήταν ο πατέρας σου!\nΝιώθω τόση ευγνωμοσύνη για τη Βαρβάρα, ένα πανέμορφο, ήρεμο, αέρινο πλάσμα, μια υπέροχη γιατρό και πάνω απ'όλα έναν υπέροχο άνθρωπο. Νιώθω ευτυχής που δεν έπεσα στη λούμπα του γιατρού φίρμα, που περιμένεις ατελείωτες ώρες στην αναμονή για μια εξέταση ρουτίνας, που μιλάς πάντα με κάποια γραμματέα του, που σε βάζει να γεννήσεις όποτε ευκαιρεί και δεν έχει συνέδριο, ταξιδάκι αναψυχής ή άλλη γέννα και που στην τελική μπορεί να μην σε ξεγεννήσει καν ο ίδιος.\nΝιώθω ευτυχής που επέλεξα έναν νέο άνθρωπο και μια νέα γιατρό που ανήκουμε στην ίδια γενιά και μιλάμε την ίδια γλώσσα. Τώρα όσο για τις μαίες, την αναισθησιολόγο και τον άπαιχτο παιδίατρο της κλινικής δεν ξέρω τι να πω ήταν πραγματικά κάτι πάνω από επαγγελματίες όλοι τους, τους ευχαριστώ που βρέθηκαν στο δρόμο μου εκείνη την ύστατη στιγμή. Όσο για την κλινική και για όλο το προσωπικό εν γένει δεν έχω να πω τίποτα το αρνητικό, δεν έχω κανένα απολύτως παράπονο, βέβαια πληρώσαμε αδρά, αυτό βέβαια δεν καθιστά αυτονόητο ότι θα ήταν όλα άψογα, στη δικιά μας περίπτωση πάντως ήταν.\nΟι πρώτες μέρες στην κλινική ήταν χάρμα. Ήρθε απίστευτα πολύς κόσμος να μας δει, τα ράμματα πονούσαν αλλά υποφερτά,εσύ άρπαξες από τη πρώτη στιγμή τη ρόγα σαν πεινασμένος καρχαρίας δε με δυσκόλεψες καθόλου ούτε σε αυτό. Μέχρι τώρα ο θηλασμός για εμάς είναι μια ευχάριστη εμπειρία, βέβαια έχουμε πολύ δρόμο μπροστά μας. Τα δώρα, τα λουλούδια, τα μπαλόνια, οι ευχές κατεύθαναν από παντού, ήταν τόσος κόσμος χαρούμενος με τον ερχομό σου μα πιο πολύ εγώ με τον μπαμπά σου.\nΟι πρώτες μέρες στο σπίτι στην αρχή λίγο αμήχανες αλλά μετά όλα βρήκαν το δρόμο τους, μέσα σε ελάχιστο χρόνο εκπαιδευτήκαμε στον καινούργιο μας ρόλο, γονείς λίγων εικοσιτετραώρων κι όμως λες και το κάναμε χρόνια και το άλλαγμα και το μπανάκι μας και το φαγητό απ'τη μαμά. Εύκολα δεν είναι κυρίως λόγω έλλειψής ύπνου αλλά ούτε και δύσκολα, έχω υπομένει και υποστεί πολύ χειρότερα πράγματα στη ζωή μου και το να μεγαλώνεις και να φροντίζεις το νεογέννητο σου σίγουρα δεν είναι ένα από αυτά. Υπομονή χρειάζεται, χρόνο χρειάζεται και απίστευτα αποθέματα αγάπης. Έχουμε μεγάλο δρόμο μπροστά μας αγάπη μου για να γνωρίσουμε ξανά όλο τον κόσμο μέσα από τα μάτια σου.\nΟ μπαμπάς σου αποδείχτηκε για ακόμα μια φορά ψύχραιμος, όχι περισσότερο από τη μαμά σου βέβαια και τρελά, τρελά ερωτευμένος μαζί μου, μην σου πω και με εμένα λιγάκι παραπάνω από πριν!Δεν περίμενα τίποτα λιγότερο από εκείνον, είμαι σίγουρη ότι θα δημιουργήσετε μια υπέροχη σχέση μεταξύ σας, τον βλέπω πως σε κοιτάζει μέσα στα μάτια και λιώνει. Νομίζω πως όλα ήρθαν και έρχονται τόσο φυσιολογικά με εμάς γιατί διασφαλίσαμε την εσωτερική μας γαλήνη και κυρίως γιατί με τον ερχομό σου δεν προσπαθούμε να καλύψουμε κανένα κενό και πριν πλήρεις ήμασταν και ωραίοι, όπως θέλουμε να είσαι κι εσύ στη ζωή σου. Όσο για εμένα, ναι ναι για τη μαμά σου λέω είμαι ακόμα μια λεχώνα, με ένα σώμα που επανέρχεται τρομακτικά γρήγορα στην προ τοκετού κατάσταση του και που συνεχίζει αγόγγυστα να παράγει την τροφή σου, έχοντας χάσει ήδη όλα τα κιλά της εγκυμοσύνης δεν ήταν και πολλά βέβαια, οκτώ στο σύνολο τους και για όσους μπορούν να πουν ότι λιμοκτονούσα στην εγκυμοσύνη έρχομαι να τους διαψεύσω λέγοντας απλώς πως έτρωγα ακριβώς όπως και πριν, μόνο τώρα στο θηλασμό νιώθω μια τρομερή δίψα και ναι ίσως και μια πείνα παραπάνω να την έχω, με έχεις ρουφήξει για τα καλά φαίνεται. Όσο για τη σχέση κόρης, μάνας έχουν γραφτεί τόσα και τόσα,σχέση στοργής και οργής λένε, εύχομαι εμείς να σπάσουμε αυτά τα στερεότυπα . Δίπλα σου για όσο θα με θέλεις, με αγάπη η μαμά σου...


Βάνα Μπάρμπα: Το «όχι» στον Γουάινσταϊν μού κόστισε την καριέρα στην Αμερική - Sex Escort News\nΌπως αποκάλυψε η Βάνα Μπάρμπα, «τον γνώρισα στο Μπέβερλι Χιλς που γίνονταν τα πάρτι. Μια φυσιογνωμία περίεργη αγριευτική και χυδαία , από τότε μου είχε μείνει αυτό. Έβλεπα έναν άνθρωπο που δεν σε πρόσεχε, δεν σε σεβόταν δεν κοιτούσε στα μάτια δεν ήταν ευγενής. Ήταν ένας άνθρωπος που απλά διέταζε», αλλά «όλα εδώ πληρώνονται τελικά, μπορεί εμένα να μου κόστισε μια καριέρα στην Αμερική άλλα τελικά η αξιοπρέπεια και το ήθος είναι σημαντικό πράγμα και έτυχε να πέσω σε αυτόν τον άνθρωπο. Δηλαδή αν είχα φάει μαζί του ή αν είχα βρεθεί μαζί του, οι πόρτες θα άνοιγαν διάπλατα. Ήταν καθαρά σεξιστική επιλογή δική τους. Ήταν υποταγμένο ένα σύστημα ολόκληρο σ’ αυτόν τον άνθρωπο».


Spiegel: «Αν η Ελλάδα ήταν ο εκρηκτικός μηχανισμός η Ιταλία είναι η πυρηνική βόμβα»\nΕΙΔΗΣΕΙΣ 26/05/2018 - 18:21 | Author: Newsroom\nΤο γερμανικό περιοδικό Der Spiegel κάνει μία σύγκριση μεταξύ Ελλάδας και Ιταλίας επισημαίνοντας ότι οι ρητορικές κορώνες των ιταλών λαϊκιστών θυμίζουν τις απειλές του Γιάνη Βαρουφάκη.\n«Στην πραγματικότητα η επίθεση από τη Ρώμη είναι θρασύτερη και πιο επικίνδυνη (ενν. από εκείνη της Ελλάδας). Είναι πιο επικίνδυνη, γιατί η Ιταλία, σε αντίθεση με την πολύ μικρότερη Ελλάδα, θα μπορούσε να στηριχθεί το πολύ για ένα-δύο χρόνια από τον Ευρωπαϊκό Μηχανισμό Διάσωσης. Στη συνέχεια το ευρώ θα κυλούσε αναπόφευκτα σε μία κρίση, η οποία θα απειλούσε την ίδια την ύπαρξή του, συμπαρασύροντας στην άβυσσο τράπεζες και χρηματοπιστωτικούς οργανισμούς σε όλον τον κόσμο. Αν η Ελλάδα ήταν ο εκρηκτικός μηχανισμός, η Ιταλία είναι η πυρηνική βόμβα», γράφει.\nNews Tag: ΕΛΛΑΔΑΕΥΡΩΠΗΙΤΑΛΙΑ


KLAB architecture: Τολμηρή αρχιτεκτονική με νέες μορφές και κίνηση | LiFO\nAthens Design Map\nKLAB architecture: Τολμηρή αρχιτεκτονική με νέες μορφές και κίνηση\nPoetry in motion. Αυτή η φράση θα μπορούσε να χαρακτηρίσει τον Κωνσταντίνο Λαμπρινόπουλο και το γραφείο του, klab architecture που σημαίνει “kinetic lab of architecture”. Δηλαδή μια συνεχής αναζήτηση του καινούργιου, ή αλλιώς ένα «μνημόσυνο» της μανιέρας.\nΘανάσης Διαμαντόπουλος UPDATED 18.4.2022 | 13:30\nUPD 18.4.2022 | 13:30\nΗ σημερινή αρχιτεκτονική είναι όντως εξαιρετικά ζωντανή και ρευστή καθώς ο τρόπος ζωής μας αλλάζει με ταχύτερους ρυθμούς από ποτέ. Τους klab architecture τους ενδιαφέρει η εξέλιξη, η τολμηρή δοκιμή καινούργιων μορφών και να ακολουθούν την τεχνολογία, αλλά και να προσαρμόζονται σε διαφορετικές αντιλήψεις ή τρόπους ζωής.\nΤο γραφείο που βρίσκεται πίσω από την πλέον πρόσφατη μεγάλη επιτυχία, το Ολυμπιακό Μουσείο της Αθήνας, προσαρμόζεται λες και είναι ένα κινούμενο υγρό στο καλούπι που θα του δοθεί στο εκάστοτε project. Έτσι προήλθαν οι διακρίσεις από σχετικά νωρίς, αν λάβουμε υπόψη ότι το γραφείο ιδρύθηκε το 2001, αφού το Wallpaper magazine το 2008 τους κατέταξε στα πιο ανερχόμενα αρχιτεκτονικά γραφεία του κόσμου και η παρουσία τους στο βιβλίο STARCHITECTS ανάμεσα σε 60 αρχιτέκτονες - οραματιστές του 21ου αιώνα το 2010.\nΤην ίδια χρονιά, απέκτησαν γραφείο στο Λονδίνο. Ακολούθησε μια δεκαετία συνεχούς προσπάθειας για βελτίωση μέσα από εγχώρια και διεθνή έργα μικρής και μεγάλης κλίμακας. Στη συνέντευξη μας με τον επικεφαλής Κωνσταντίνο Λαμπρινόπουλο εφαρμόσαμε το “think big” ξεκινώντας από τα πλέον πρόσφατα και μεγάλα project.\n- Ποια είναι η σημασία που έχει για εσάς η υποψηφιότητα του Ολυμπιακού μουσείου Αθηνών ως κτίριο της χρονιάς 2022;\nΤο Ολυμπιακό Μουσείο της Αθήνας είναι ένα έργο σταθμός για το γραφείο. Χρόνια πολλά θέλαμε να σχεδιάσουμε ένα μουσείο και με το Ολυμπιακό Μουσείο μας δόθηκε η ευκαιρία. Δεν ήταν μία εύκολη διαδρομή και υπήρξαν πολλά εμπόδια, αλλά παρολαυτά είμαστε πολύ χαρούμενοι με το τελικό αποτέλεσμα. Παρότι δεν ήταν ένα αυτούσιο κτίριο εμείς το σχεδιάσαμε σχεδόν σαν να σχεδιάζαμε και το κέλυφος του. Είναι ένα μουσείο που η αρχιτεκτονική θέλαμε να είναι μέρος του συνόλου και να συμπληρώνει την αφήγηση και τα εκθέματα. Σε αυτό βοήθησε ότι η mulo creative lab που επιμελήθηκε τη μουσειογραφία συστεγάζεται μαζί μας και πολλές φορές έχουμε δουλέψει μαζί σε διάφορα δικά μας ή δικά τους έργα. Το Ολυμπιακό μουσείο θεωρούμε ότι είναι ένα νέο σύγχρονο μουσείο αρκετά διαφορετικό σε σχέση με τα υπάρχοντα μουσεία στην Ελλάδα.\nΤο περίεργο είναι ότι από τις πρώτες μου δουλειές ήταν η ανάλυση της αρχαίας Ολυμπίας πολεοδομικά, αλλά και η ενασχόλησή μας με το μουσείο πολλά χρόνια πίσω όταν είχε πρωτοσυζητηθεί η αναγκαιότητα ενός τέτοιου μουσείου στην Αθήνα. Χαιρόμαστε πολύ για την αναγνώριση του έργου μας και ευελπιστούμε σε νέες τέτοιες ευκαιρίες.\n-Αν σας ρωτούσαν για το μυστικό της επιτυχίας σας για τι θα μιλούσατε; Τη συνεχή αμφισβήτηση του εαυτού σας; Τη συνεχή εξέλιξη; Αν όχι αυτά, τότε τι;\nΘέλω να πιστεύω ότι ισχύουν και τα δύο από αυτά που είπατε. Το πρώτο μας δυσκολεύει καθώς πολλές φορές οι πελάτες νιώθουν μεγαλύτερη σιγουριά με κάτι που ήδη γνωρίζουν. Δεν υπάρχει για εμάς μία αλήθεια στην αρχιτεκτονική, ούτε έχουμε μία μανιέρα σχεδιασμού που ακολουθούμε σε κάθε έργο. Δεν μπορώ να πω ότι με τον καιρό δεν έχουν παγιωθεί κάποια πράγματα μέσα μας, αλλά προφανώς για να εξελίσσεσαι πρέπει να βρίσκεις τις αφορμές να πηγαίνεις ακόμα και κόντρα σε αυτά που μέχρι τότε θεωρούσες σωστά. Είμαστε ένα γραφείο που έχει δουλέψει σε πολλά διαφορετικά έργα με κτίρια με διαφορετικές λειτουργίες και κλίμακες και έχουμε επιδιώξει να δουλεύουμε σε νέα τοπία, μέρη με διαφορετικά υλικά και ιδέες. Αυτό μας εξελίσσει, μας φορτώνει εμπειρίες και θεωρώ ότι τώρα μετά από αυτή τη δαιδαλώδη και πάντως όχι ευθύγραμμη διαδρομή μπορούμε να ανταπεξέλθουμε σε οποιαδήποτε κτίριο, ανεξάρτητα της κλίμακας και της λειτουργίας. Για παράδειγμα σήμερα στο γραφείο έχουμε από μία εξοχική κατοικία 60τετραγωνικών μέχρι ένα εμπορικό κέντρο δέκα χιλιάδων τετραγωνικών. Δεν ξέρω αν έχουμε επιτύχει όπως λέτε και εγώ προσωπικά νομίζω ότι είμαστε ακόμα στην αρχή. Θεωρώ πάντως ότι ότι έχουμε πετύχει μέχρι τώρα είναι επειδή φεύγουμε από τη ζώνη άνεσής μας, δουλεύουμε σκληρά πάνω σε μία φρέσκια ιδέα με προσήλωση και αποφασιστικότητα.\nΌταν μαζί με εμάς ο πελάτης αφουγκράζεται αυτό που οραματιζόμαστε και προχωρά μαζί μας η, επιτυχία του έργου είναι δύσκολο να μη συμβεί.\n- To Placebo Pharmacy δημιούργησε "σχολή" στη σύνθεση φαρμακείων. Μετά από αυτό θα ακολουθήσει κάτι παρόμοιο σε κάποιο άλλο τομέα;\nΤο Placebo Pharmacy απλώς υπέδειξε ότι στην κατηγορία φαρμακείο χωρά και η αρχιτεκτονική. Και ότι τα φαρμακεία είναι μεταξύ των άλλων και καταστήματα που πρέπει να αυξήσουν το τζίρο τους και την κερδοφορία τους λειτουργώντας με εξωστρέφεια προς την πόλη. Το ίδιο νομίζω ότι κάναμε και με τα supermarket Θανόπουλος για τα supermarket.\nΑυτό που τώρα μας ενδιαφέρει είναι να δημιουργήσουμε μία μικρή επανάσταση στα κτίρια της εκπαίδευσης και ειδικά της δημόσιας πρωτοβάθμιας και δευτεροβάθμιας εκπαίδευσης. Από τον παιδικό σταθμό που σχεδιάσαμε και υλοποιήσαμε στη Γλυφάδα έως το πρότυπο ειδικό δημοτικό σχολείο πάλι στη Γλυφάδα νομίζουμε ότι ήρθε η ώρα να δοθεί η πρέπουσα σημασία στα σχολεία μας, είτε αυτό σημαίνει περισσότερα χρήματα ή περισσότερη αξιοκρατία στην επιλογή των αρχιτεκτόνων,. Αυτά διαμορφώνουν σε μεγάλο βαθμό το μέλλον της χώρας και τα παιδιά πρέπει να εκπαιδεύονται σε χώρους και κτίρια με αισθητική, χωρικές ποιότητες, με ευαισθησία στο περιβάλλον αλλά και στη διαφορετικότητα.\n- Πως κρίνετε τα υφιστάμενα εκπαιδευτικά κτίρια που υπάρχουν στη χώρα; Τι πρέπει να αλλάξει;\nΝομίζω ότι πρέπει να αλλάξουν όλα. Στην εποχή του internet της οπτικής ίνας η διδασκαλία πρέπει να αλλάξει, ακόμα και τα στέγανα της τάξης θα πρέπει να τα ξανασκεφτούμε. Ίσως οι τοίχοι πρέπει να πέσουν και να υπάρχει μία ροή στην πληροφορία με επιλογές στο που και με τι θα ασχοληθείς.\nΘα προτιμούσα ένα σχολείο ανοικτό στην κοινωνία που πολλές από τις αίθουσές του να μπορούν να χρησιμοποιηθούν από τη γειτονιά μετά το τέλος των μαθημάτων. Θα ήθελα μία αυλή με χώμα και δέντρα στη θέση μιας τσιμεντοστρωμένης αλάνας.\nΘέλω ένα σχολείο ευέλικτο και προσβάσιμο από όλους, ένα σχολείο που να θέλει την διαφορετικότητα και να μην την απωθεί.\nΌπως είπα και πιο πάνω τα σχολικά κτίρια θα πρέπει να είναι τα ωραιότερα κτίρια της γειτονιάς, έτσι νομίζω θα αλλάξουμε τη χώρα, την κοινωνία.\n- Πως οραματίζεστε την καινούργια πολυκατοικία;\nΓια εμένα υπάρχουν, τουλάχιστον για την Ελλάδα, 2 βασικοί τύποι πολυκατοικίας. Η αστική πολυκατοικία στο κέντρο των πόλεων σε συνεχές σύστημα και η προαστιακή πολυκατοικία των λιγότερων διαμερισμάτων με όλες τις όψεις ελεύθερες.\nΝομίζω για τον πρώτο τύπο, ίσως θα έπρεπε κυρίως να μιλάμε για την αναγέννηση των παλιών πολυκατοικιών του κέντρου. Παρόλο που δύο από τα σημαντικότερα μας έργα είναι οι 2 πολυκατοικίες στο Παγκράτι και στο Κουκάκι θεωρώ ότι καθήκον όλων των αρχιτεκτόνων της χώρας μας είναι να δούμε τι θα κάνουμε με το τεράστιο απόθεμα των πολυκατοικιών των δεκαετιών του 1950-60 και 70. Δηλαδή πως θα τις κάνουμε ελκυστικές στο σύνολό τους για να ξαναβρεθεί νέος κόσμος να τις κατοικίσει. Βρίσκω ότι κάθε νέος οικοδομικός κανονισμός δίνει κίνητρα στο να χτίζονται νέα κτίρια ενώ πιστεύω ότι ήρθε η ώρα να δοθούν κίνητρα στο πως να αναβαθμίσουμε τα υπάρχοντα.\nΗ προαστιακή πολυκατοικία ειδικά με τον νέο ΝΟΚ μπορεί να έχει ιδιαίτερο ενδιαφέρον σαν κατηγορία κατοίκησης. Αν και σιγά- σιγά υποβαθμίζονται τα προάστια και μετατρέπονται σε μικρές πόλεις δορυφόρους ή πολυκατοικία παρουσιάζει ακόμα ενδιαφέρον. Στη νέα πολυκατοικία που έχουμε σχεδιάσει στη Βούλα πολλά από αυτά τα στοιχεία που μας ενδιαφέρουν έχουν εφαρμοστεί.\nΗ αυτονομία σε ενέργεια και σε νερό είναι βασικό ζητούμενο. Επίσης θεωρώ ότι πρέπει πάντα να υπάρχει ένα μικρό περιβόλι που θα καλλιεργούμε τα λαχανικά μας και τα διαμερίσματα να έχουν τις δικές τους αυλές. Αν και ίσως ουτοπικό σήμερα θα θέλαμε οι αυλές αυτές να ενώνονται με εξωτερικές σκάλες και έτσι να δημιουργείται μία νέα κοινωνικότητα ανάμεσα στους ενοίκους χωρίς να περιοριστεί η ιδιωτικότητα τους.\nΤαυτόχρονα αναζητούμε την κατασκευαστική εκείνη λογική που θα μας επιτρέψει να μειώσουμε το χρόνο κατασκευής και να την κάνουμε προσιτή για όλους.\n- Μετά την πανδημία ο πόλεμος στην Ουκρανία. Πως επηρεάζουν όλα αυτά το επάγγελμα σας;\nΝομίζω ότι θα πρέπει να βάλουμε στην εξίσωση και τη μεγάλη οικονομική κρίση που πέρασε η χώρα μας τα τελευταία χρόνια. Μπήκα στο ΕΜΠ όταν όλοι μου έλεγαν ότι δεν υπάρχει δουλειά για αρχιτέκτονες και ξεκίνησα την επαγγελματική μου καρριέρα σε μία εποχή απόλυτης τρέλας με τα ακίνητα. Η οικονομική κρίση μας στοίχισε πολύ, ειδικά τους αρχιτέκτονες της γενιάς μου και ακόμα περισσότερο τους πιο μικρούς από εμένα. Και όταν άρχισαν τα πράγματα να στρώνουν ήρθε η πανδημία και τώρα ο πόλεμος. Θεωρώ ότι η γενική ψυχολογία είναι μίας προσμονής για την επιστροφή στην κανονικότητα όταν το επιτρέψουν οι συνθήκες και αυτό είναι θετικό σε μία κατάσταση αρκετά αβέβαιη όπως η σημερινή. Υπάρχει μεγάλη κινητικότητα και ο κόσμος κρατάει την αισιοδοξία του. Βέβαια οι κλυδωνισμοί αυτοί δεν σημαίνει ότι δεν θα μας αφήσουν κάποια τραύματα.Πολλοί αρχιτέκτονες σκέφτηκαν επηρεασμένοι από την πανδημία ότι η ζωή μας μπορεί να αλλάξει δραστικά, για παράδειγμα ότι θα δουλεύουμε από το σπίτι όπου και αν είναι αυτό, και γενικά ότι οι συναναστροφές μας θα περιοριστούν. Δεν το ασπάζομαι αυτό, η τεχνολογία σίγουρα εξελίσσεται, αλλά ελπίζω ότι ποτέ δεν θα αντικατασταθεί η ανθρώπινη επαφή.\n-Ποια είναι τα ψυχολογικά χαρακτηριστικά που οδηγούν στην επιτυχία ενός αρχιτεκτονικού project;\nΝα πω καταρχάς ότι αν τα ξέραμε θα κάναμε μόνο πετυχημένα έργα. Η επιτυχία είναι αντικειμενική, αλλά και υποκειμενική. Για παράδειγμα το πιο πετυχημένο έργο από πλευράς δημοσιεύσεων, και γενικά το πιο γνωστό από όλα μας τα έργα είναι το placebo pharmacy. Πήρε ένα σημαντικό διεθνές βραβείο και γενικά στο εξωτερικό δημοσιεύτηκε σχεδόν παντού, όμως ακόμα θυμάμαι ότι στην Ελλάδα δεν διακρίθηκε , μην με ρωτήσετε γιατί. Άλλα έργα μας έχουν την αντίστροφη πορεία δηλαδή μεγάλη αναγνώριση στην Ελλάδα, αλλά μικρότερη στο εξωτερικό και άλλα έργα μας που θεωρούμε εμείς σημαντικά και οι πελάτες μας απόλυτα ευχαριστημένοι δεν κερδίζουν την αντίστοιχη αναγνώριση στα βραβεία. Εμείς πάντως είμαστε χαρούμενοι όταν έρχονται πελάτες μας μετά από πολλά χρόνια και μας λένε ότι τους αλλάξαμε τη ζωή με τη δουλειά μας.\nΠιστεύω πολύ στη σύνθεση της ομάδας που αναλαμβάνει το έργο από την πλευρά μας. Είχαμε πολλούς ταλαντούχους νέους κυρίως συνεργάτες που εργάστηκαν στα έργα του γραφείου, αλλά όταν η σύνθεση αυτή είναι αρμονική και συμπληρωματική μεταξύ μας και ο πελάτης δεκτικός και ανοικτός το έργο συνήθως βγαίνει πετυχημένο. Μου κάνει εντύπωση ότι σήμερα μπορεί να βρίσκουμε μεγαλύτερη αντίσταση από τους πελάτες παρόλο που μας βρίσκουν με τον ίδιο τρόπο που μας έβρισκαν πάντα, δηλαδή από τη δουλειά μας. Νομίζω ότι ίσως η κρίση να έκανε τους ανθρώπους λιγότερο τολμηρούς. Έχουμε πολλές φορές πελάτες να μας λένε ότι θαυμάζουν τη δουλειά μας αλλά στο δικό τους έργο θα ήθελαν να είμαστε λιγότερο τολμηροί.\nΤο έργο πρέπει να δημιουργεί ένα διάλογο και με τους χρήστες του, αλλά και με το περιβάλλον του. Τα πιο γνωστά μας έργα είναι σίγουρα αυτά που βρίσκονται σε πιο κεντρικούς δρόμους. Είναι δύσκολο να δει ο κόσμος μία κατοικία για παράδειγμα που είναι κρυμμένη σε ένα προάστιο.\nUrban stripes, Koukaki, Athens\n-Ποιο είναι το συγκριτικό πλεονέκτημα που έχετε ως γραφείο;\nΕίναι δύσκολο για εμένα να το πω αλλά νομίζω ότι είναι το ήθος μας. Δεν θα βάλουμε ποτέ το εγώ μας πάνω από το έργο. Θέλουμε ένα πελάτη ικανοποιημένο, αλλά δεν θα του πούμε ψέματα ούτε θα στρογγυλέψουμε την αλήθεια. Δουλεύουμε με ακεραιότητα σε κάθε έργο έχοντας ως γνώμονα κυρίως πως οι άνθρωποι θα βιώσουν το χώρο και πως αυτός θα τους επηρεάσει.\nΕίμαστε επίσης ένα γραφείο με εμπειρία πλέον που προσπαθεί να κάνει έργα λειτουργικά, πρωτότυπα αλλά που να εμπεριέχουν μία μορφή ποίησης.\nΠιστεύω ότι ένα συγκριτικό μας πλεονέκτημα είναι επίσης ότι για κάθε έργο έχουμε μία φρέσκια ματιά, μία άλλη προσέγγιση, σε concept, ακολουθώντας τους προβληματισμούς και τα θέλω του εκάστοτε πελάτη και της εποχής, αλλά και αφού έχουμε αφουγκραστεί το ευρύτερο περιβάλλον, το οικόπεδο , τη θέα, τα γειτονικά κτίρια, τον αέρα, τον ήλιο, τον ήχο.\n-Τι θα ήταν αυτό που θα έλκυε ένα ταλέντο στο γραφείο σας;\nΠιστεύω η μεγάλη ποικιλία στα έργα που κάνουμε κυρίως , αλλά που έρχεται μαζί με την ποιότητα και την κατασκευαστική εμπειρία. Είμαστε ένα γραφείο που κάποιος νέος αρχιτέκτονας μπορεί να μάθει και να εξελιχθεί, συμμετέχοντας σχεδόν σε όλα τα project και σε κάθε σχεδόν στάδιο που βρίσκονται αυτά. Πιστεύω πολύ στα νέα παιδιά και την ορμή που έχουν να αλλάξουν τον κόσμο προς το καλύτερο. Μου αρέσει ή άφθαρτη προσέγγιση που έχουν απέναντι στα έργα, που δεν θα σκεφτούν το budget, το τρόπο κατασκευής αυτών που σχεδιάζουν και τις δυσκολίες που θα συναντήσουν μέχρι κάτι που σχεδιάζουν να υλοποιηθεί. Κάτι τέτοιο νομίζω υπάρχει σε μεγάλο βαθμό στο γραφείο από πεποίθηση. Δεν μας επηρεάζουν οι δυσκολίες, αλλά μας ενδιαφέρει κάθε έργο μας να μας πηγαίνει ένα βήμα πιο μπροστά, πιο κοντά σε αυτό που ελπίζουμε μία ημέρα να σχεδιάσουμε. Πολλές φορές λέω στο γραφείο ότι δεν χρειάζεται να συμμετέχουμε σε αρχιτεκτονικούς διαγωνισμούς γιατί κάθε έργο που αναλαμβάνουμε στο γραφείο μπορούμε να βάλουμε όλη την ενέργεια και την αγάπη μας για να το κάνουμε το καλύτερο έργο που έχουμε κάνει ποτέ στο γραφείο.\nHouse in Andros island\n-Ποια τα οφέλη της ακαδημαικής εμπειρίας; Και πως επηρεάζει τη δουλειά σας;\nΑπό τη στιγμή που ένιωσα ότι ωρίμασα αρχιτεκτονικά και απέκτησα μία μεθοδολογία στη συνθετική μου σκέψη, ήθελα να διδάξω. Είμαι τυχερός γιατί έχω βρεθεί σε αρκετές διαφορετικές αρχιτεκτονικές σχολές και ένιωσα τη δίψα των φοιτητών για μάθηση, αλλά και τις διαφορετικές κουλτούρες τους.\nΓια μένα η αρχιτεκτονική μαθαίνεται μέσω της παρατήρησης, της ανάλυσης, της σύνθεσης και της γνώσης. Μαζί με τους φοιτητές μου νιώθω ότι μαθαίνω και εγώ, ότι βουτάω μαζί τους στην επίλυση διαφορετικών προσεγγίσεων συνήθως στο ίδιο θέμα. Αντί λοιπόν να αναζητάς τη μία σωστή λύση βρίσκεσαι ανάμεσα σε πολλές πιθανόν το ίδιο σωστές λύσεις και αυτό νομίζω ότι είναι εξαιρετικά ενδιαφέρον για την επιστήμη της αρχιτεκτονικής, αλλά και για εμένα και τη δουλειά μας στο γραφείο. Αν οι φοιτητές δείχνουν το ανάλογο ενδιαφέρον είναι σαν να φορτίζεις τις μπαταρίες της συνθετικής σου ικανότητας. Επίσης για να μπορείς να διδάσκεις πρέπει πάντα να είσαι διαβασμένος και ενήμερος, να μπορείς να εξηγείς και να κατευθύνεις όταν χρειάζεται.\n-Αρχιτεκτονική για λίγους ή για όλους; Πως θα μπορούσε να γίνει για όλους;\nΕίναι κάτι που μας απασχολεί πολύ τελευταία. Σίγουρα ένας τρόπος είναι η στήριξη των δημόσιων κτιρίων που είναι για όλους. Αν η αρχιτεκτονική επιστρέψει στο δημόσιο κτίριο, μεγάλη κερδισμένη θα είναι η κοινωνία που θα σεβαστεί τους θεσμούς και θα νιώθει υπερήφανη για το κράτος. Νομίζω την μόνη στιγμή που το ένιωσα αυτό ως Έλληνας ήταν η εποχή των Ολυμπιακών αγώνων του 2004. Για κάποια μικρή περίοδο όλα ήταν φρεσκοβαμμένα, περιποιημένα και αν και όχι όλα τα κτίρια είχαν γίνει όπως θα έπρεπε να έχουν γίνει, έστω τότε απέπνεαν ένα σεβασμό προς τον πολίτη.\nΜία άλλη πιο δύσκολη κατεύθυνση είναι η ελαχιστοποίηση του κόστους της κατασκευής χωρίς να μειωθεί η αρχιτεκτονική αξία. Μερικά από τα καλύτερα μας έργα τα έχουμε κάνει με πολύ μικρό budget και θεωρώ ότι έχει ιδιαίτερο ενδιαφέρον να σχεδιάζεις κτίρια ή χώρους που δεν είναι πολύ ακριβά. Κατά συνέπεια δεν είναι πάντα το απαγορευτικό κόστος που κάνει την αρχιτεκτονική για λίγους, αλλά ότι οι πολλοί πολλές φορές αγνοούν τα οφέλη της καλής αρχιτεκτονικής. Πάντως για εμάς θα είχε ιδιαίτερο ενδιαφέρον να σχεδιάζαμε κατοικίες σε πιο υποβαθμισμένες γειτονιές και όχι μόνο στα καλά προάστια των Αθηνών.\nPublic nursery, Glyfada\n- Ποια συμβουλή σας δόθηκε στα φοιτητικά σας χρόνια και δεν ξεχάσατε ποτέ;\nΠιστεύω ότι τα φοιτητικά μου χρόνια αγάπησα με πάθος την αρχιτεκτονική, μετά τη βαρέθηκα και ύστερα την ξαναερωτεύτηκα. Υπήρξαν άνθρωποι που τους χρωστάω πολλά, καθηγητές, αλλά και συμφοιτητές μου. Δεν θυμάμαι κάποια συγκεκριμένη συμβουλή, έχουν περάσει άλλωστε τόσα πολλά χρόνια, αλλά εκείνο που ξέρω είναι ότι έμαθα περισσότερο από την αυστηρή και καμιά φορά άδικη κριτική παρά από τον έπαινο, ή τουλάχιστον και από τον έπαινο που ήρθε ύστερα από μία άσχημη κριτική.\nΤο λέω και στους φοιτητές μου ότι κατά τη διάρκεια των σπουδών μου δεν πήρα σχεδόν ποτέ άριστα, θεωρώ ότι οι καθηγητές μου με εκτιμούσαν αλλά δεν ήμουν εύκολος φοιτητής, είχα μία προδιάθεση να ψαχτώ, να πειραματιστώ αρκετές φορές πέρα από τις αντοχές των καθηγητών μου. Η αυστηρή τους κριτική, το πείσμα τους πολλές φορές να με γυρίσουν στον ίσιο δρόμο με έκαναν να δουλεύω περισσότερο για να μπορέσω να πείσω πρώτα τον εαυτό μου και έπειτα εκείνους.\n- Θα μπορούσατε να περιγράψετε μια ιδανική σχέση αρχιτέκτονα-πελάτη και τι αποτελέσματα δίνει μια τέτοια σχέση;\nΠολλοί ίσως να σκέφτονταν ότι η καλύτερη σχέση αρχιτέκτονα πελάτη είναι όταν ο πελάτης αφήνει εν λευκώ τον αρχιτέκτονά του να κάνει ότι θέλει. Εμάς μας ενδιαφέρει η ενεργή συμμετοχή του πελάτη.\nΘα έλεγα ότι ο πελάτης πρέπει να έχει εμπιστοσύνη στον αρχιτέκτονα του, αλλά να συμμετέχει, να είναι διαβασμένος και να ασκεί κριτική με άποψη. Νομίζω κάθε αρχιτέκτονας γίνεται καλύτερος με μία σωστή κριτική. Επίσης πρέπει ο πελάτης να κάνει μία βαθιά ενδοσκόπηση και το brief που θα δώσει να είναι περιεκτικό, αλλά και αληθές. Ο αρχιτέκτονας από την πλευρά του οφείλει να εκπαιδεύσει τον πελάτη του, να του αναλύσει τους άξονες σχεδιασμού και να προσπαθεί να είναι ξεκάθαρα τα ζητούμενα και τα οφέλη του σχεδιασμού του.\nΗ αλήθεια είναι ότι όλα αυτά τα χρόνια είχαμε πελάτες όλων των ειδών, από πολύ παρεμβατικούς μέχρι αυτούς που μας έδωσαν σχεδόν απόλυτη ελευθερία στην έκφρασή μας. Σίγουρα εκ του αποτελέσματος δεν προτιμούμε τους πρώτους, αλλά η σχέση αυτή αρχιτέκτονα -πελάτη ειδικά στις κατοικίες είναι μία μεγάλη σχέση που κρατάει αρκετά χρόνια, είναι πολύπλοκη καθώς για πολλούς πελάτες είναι η μεγαλύτερη επένδυση της ζωής τους και αφορά την ποιότητα της ζωής τους.\nDesign / LiFO x Design Ambassador/ Archisearch: Τα κορυφαία έντυπα αρχιτεκτονικής και design παρουσιάζουν\nΗ LiFO και η Design Ambassador δημιούργησαν μια πρωτότυπη σειρά ειδικών εκδόσεων που απελευθέρωσαν το αρχιτεκτονικό έντυπο από τον κλαδικό του χαρακτήρα και έδωσαν νέα δυναμική και ουσία στη συζήτηση για την αρχιτεκτονική, το design και την ανάπτυξη\nDesign / Μουσείο Τηλεπικοινωνιών Ομίλου ΟΤΕ: Ανακαλύψτε την ιστορία της επικοινωνίας με μία εικονική περιήγηση\nΗ περιήγηση συνοδεύεται από κείμενα, εικόνες, videos και ηχητικά αποσπάσματα, όπως ακριβώς θα συνέβαινε και σε μια Live ξενάγηση στους χώρους του Μουσείου.\nDesign / H Potiropoulos+Partners σχεδίασε ένα εντυπωσιακό αειφορικό συγκρότημα διαμερισμάτων και κατοικιών στον Άλιμο\nΤο «Cube-2» στον Άλιμο, ένα project όπου το τρίπτυχο «υπαίθριος χώρος-ημιυπαίθριος χώρος-πράσινο» αναδεικνύεται σε κύριο συνθετικό άξονα. Προκύπτει έτσι μία αλληλουχία προβόλων-κήπων, που δίνουν την εντύπωση ότι κινούνται μέσα στη βλάστηση, και αντίστοιχα ότι η βλάστηση κινείται μέσα σ’ αυτούς.\nAthens Pride 2022 / The Boy Is Beautiful: Ένα περιοδικό που ξετυλίγει το νήμα των ελληνικών queer χρονικών\nΣτο εξαμηνιαίο περιοδικό του Λεωνίδα Λιόλιου queer και queer friendly αναγνώστες στην Ελλάδα και σε όλο τον κόσμο μπορούν να ανακαλύψουν κομμάτια της ελληνικής ιστορίας που έχουν θαφτεί κάτω από τα μπάζα της ετεροκανονικότητας και του μεσσιανισμού.\nDesign / Η ΕΣΩ επέστρεψε πιο δυναμική και επίκαιρη από ποτέ\nΔείτε όσα έγιναν στην δέκατη διοργάνωση της ημερίδας ΕΣΩ που διοργανώθηκε σε στρατηγική συνεργασία και συνεπιμέλεια του Archisearch με το Ίδρυμα Mies Van Der Rohe ως συμπαραγωγή της Design Ambassador, του +Design Magazine και της Στέγης Ιδρύματος Ωνάση.\nDesign / Villa M: Ο Φίλιπ Σταρκ φέρνει τη ζούγκλα σε ένα παριζιάνικο ξενοδοχείο\nΤο ξενοδοχείο Villa M βρίσκεται στο Montparnasse, είναι 8.000 τετραγωνικών μέτρων και σχεδιάστηκε από το γαλλοβραζιλιάνικο στούντιο Triptyque σε συνεργασία με τον σχεδιαστή Φίλιπ Σταρκ.\nDesign / Serpentine Pavilion: Μια μαύρη εκκλησία-κλίβανος είναι το πιο κατάλληλο θερινό περίπτερο;\nΤο φετινό περίπτερο Serpentine, ένας μαύρος περίκλειστος κύλινδρος, από τις πιο «εσωστρεφείς» εγκαταστάσεις που έχουν τοποθετηθεί ποτέ στους κήπους του Κένσινγκτον, σχεδιάστηκε ως χώρος για περισυλλογή και διαλογισμό.\nDesign / Ο The Krank μόλις έφτιαξε ένα τεράστιο αποτύπωμα ποδιού στους Παξούς\nΟ νεαρός εικαστικός συμμετέχει στην Mπιενάλε των Παξών με ένα έργο μεγάλης κλίμακας, μιλώντας για ένα παγκόσμιο ζήτημα.\nDesign / Εθνικό Μουσείο του Όσλο: Εδώ θα φιλοξενείται η διάσημη «Κραυγή» του Μουνκ\nΠέντε κρατικά ιδρύματα και μουσεία συγχωνεύθηκαν, σε ένα έργο που κόστισε πάνω από 500 εκατομμύρια ευρώ, για να δημιουργήσουν το μεγαλύτερο μουσείο στις σκανδιναβικές χώρες.\nDesign / Ο Αλεξάντερ Σκάρσγκαρντ πουλάει το σπίτι του στο East Village για 2,6 εκατ. δολάρια\nΤο διαμέρισμα βρίσκεται στον τελευταίο όροφο ενός τετραώροφου αρχοντικού του 19ου αιώνα.\nDesign / Η προέκταση του Royal College of Art είναι ένας ύμνος σε ένα συχνά υποτιμημένο υλικό, το τούβλο\nΜέσα στα πελώρια γυάλινα κτίρια του Battersea, οι αρχιτέκτονες της Tate Modern και της Elbphilharmonie στο Αμβούργο, οι Herzog & de Meuron, φέρνουν ξανά στο προσκήνιο μια σοβαρή προσέγγιση του υλικού.\nDesign / Ένας περίπατος στις ταράτσες του Ρότερνταμ δείχνει την πόλη με αλλιώτικο τρόπο\nΤο έργο στοχεύει να δείξει πως οι στέγες μπορούν να παρέχουν ένα πρόσθετο επίπεδο δημόσιου χώρου σε μια πυκνοδομημένη πόλη όπου ο δημόσιος χώρος είναι σπάνιος.\nΠολιτισμός / Ρενέ Γκεγιουστέ: Η Γαλλίδα πρωτοπόρος της κοινωνικής στέγασης κέρδισε το Βραβείο Αρχιτεκτονικής 2022\nΗ Γαλλίδα αρχιτέκτονας είναι υπέρμαχος της κοινωνικής αρχιτεκτονικής, η οποία είναι περισσότερο γνωστή για το 10όροφο συγκρότημα διαμερισμάτων Le Liégat στο Ivry-sur-Seine και την πολυκατοικία La Maladrerie.\nDesign / Ο Ρεμ Κούλχαας φέρνει το θέατρο στην καρδιά της Ταϊπέι με ένα εμβληματικό κτίριο\nΈνας σχεδιασμός που φιλοδοξεί να ξεπεράσει την παραδοσιακή κλειστή δομή ενός θεάτρου και να ανοίξει τους χώρους του στο κοινό.\nDesign / Θεοί και όνειρα: Ψηφίζουμε το εντυπωσιακό πρότζεκτ στην Επίδαυρο για διεθνές βραβείο αρχιτεκτονικής\nΤο ξενοδοχειακό συγκρότημα στην Επίδαυρο που σχεδίασε το 314 Architecture Studio διεκδικεί βραβείο στα Αμερικάνικα Βραβεία Αρχιτεκτονικής Α awards


Τα 10 καλύτερα ξενοδοχεία κοντά σε: 247 Airport Transfer\nΤα καλύτερα ξενοδοχεία κοντά σε: 247 Airport Transfer, Λονδίνο\n247 Airport Transfer: Διαβάστε κριτικές\n2.265 από 6.777 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: 247 Airport Transfer\n0,1 χλμ. από 247 Airport Transfer\n1,5 χλμ. από 247 Airport Transfer\n2,6 χλμ. από 247 Airport Transfer\n6,7 χλμ. από 247 Airport Transfer\n2,3 χλμ. από 247 Airport Transfer\n4,5 χλμ. από 247 Airport Transfer\n4,0 χλμ. από 247 Airport Transfer\n4,9 χλμ. από 247 Airport Transfer\n5,0 χλμ. από 247 Airport Transfer\n6,5 χλμ. από 247 Airport Transfer\n5,3 χλμ. από 247 Airport Transfer\n7,3 χλμ. από 247 Airport Transfer\n8,9 χλμ. από 247 Airport Transfer\n8,3 χλμ. από 247 Airport Transfer\n9,2 χλμ. από 247 Airport Transfer\n8,0 χλμ. από 247 Airport Transfer\n8,7 χλμ. από 247 Airport Transfer\n8,5 χλμ. από 247 Airport Transfer\n8,1 χλμ. από 247 Airport Transfer